cyanic-selkie/wikianc huggingface dataset:
ބޮލީވުޑް
ކަޕޫރު ޚާންދާން
ކަޕޫރު އާއިލާގެ އަސްލު ނިސްބަތްވަނީ ޕާކިސްތާނުގެ ޕިޝާވަރަށެވެ. މިއާއިލާ ނިސްބަތްވާ ތަފާތު 5 ދަރިކޮޅެއްގެ މީހުން ހިންދީ ފިލްމީ މަސްރަހުގައި ހަރަކާތްތެރި ވެފައި ވެއެވެ. އެގޮތުން ޕްރިތްވީ ރާޖު ކަޕޫރުގެ ބައްޕަ ނުވަަތަ ރާޖު ކަޕޫރުގެ ކާފަ ދޭވަން ބޭޝެސްވަރުނާތު އިން ފެށިގެން އައިސް މިހާރު ފިލްމީ އޮޅިގަނޑު ގިރާކުރުމަށް މަސައްކަތް ކުރަމުންދާ ރަންބީރު ކަޕޫރު އާއި ހަމައަށް ތަފާތު އެތައް ފަރާތްތަކެއް ހިންދީ ފިލްމީ ދާއިރާގައި މިއާއިލާގެ ފަރާތުން ހަރަކާތްތެރި ވެފައި ވެއެވެ.
ޑިއޯލް ޚާންދާން
ޑިއޯލް ޚާންދާން ނިސްބަތްވަނީ ދަރުމެންދުރާ ޑިއޯލް އަށެވެ. ޑިއޯލް ޚާންދާން އިން ފިލްމީ ދާއިރާއަށް ނިކުތް ފަރާތްތަކާއި މިއާއިލާއާއި ގުޅުންހުރި ކަމަށް ފާހަގަ ކުރެވޭ ފިލްމީ ތަރިންގެ ނަންތައް ތިރީގައި މިވަނީ އެވެ.
އަޚުތަރު-އަޒްމީ ޚާންދާން
އަޚުތަރު-އަޒްމީ ޚާންދާން ނިސްބަތްކުރެވެނީ ލަވަލިޔުންތެރިޔާ ޖާވިދު އަޚުތަރު އަދި ފިލްމީ އެކްޓްރެސް ޝަބާނާ އަޒުމީ އަށެވެ. ޖާވިދު އަޚުތަރު ފުރަތަމަ ކައިވެނިކުރީ ސްކްރިޕްޓް ލިޔުންތެރިޔާ ހަނީ އިރާނީ އާއެވެ. ދެވަނައަށް ކައިވެނިކުރީ ފިލްމީ އެކްޓްރެސް ޝަބާނާ އަޒުމީ އާއެވެ. މިޚާންދާން އަށް ނިސްބަތްވާ މަޝްހޫރު ފަރާތްތައް ތިރީގައި މިވަނީ އެވެ.
ޤިސްމު:ހިންދީ ފިލްމީ ތަރިން
ދިދަފުންނަ
alt=|thumb|250x250px|ދިދަފުންނަ ދިދަފުންނަ ނުވަތަ   އަކީ ފަރި ދިދަފުންނަ އާއި ދާދި އެއްގޮތް މަހެކެވެ. ނަމަވެސް ކުލަވަރުގެ ގޮތުން ވަރަށް ބޮޑަށް ތަފާތެވެ. މިމަސް އެންމެ ބޮޑުވަނީ 8 ސެންޓި މީޓަރަށެވެ. މިއީ ދިރޭ ކުދިމަސް ބޭރުކުރާ ފަރާތްތަކުން ގިނައިން ހިފާ ބޭރުކުރާ މަހެކެވެ. މިމަހަށް ދިވެހިންގެ ތެރޭގައި ވަކި ޚާއްޞަ ނަމެއް ކިޔާ ނޫޅޭތީ މަހުގެ ސިފަޔަށް ވިސްނާ މިމަހަށް ދިދަފުންނަ ކިޔާ ނަންދީފައި ވަނީ އެވެ.
މަހުގެ މަތީ ކޮތަރީގެ ފުރަތަމަ ކަށިމައްޗަށް ދިދައެއް ގޮތަށް ވަރަށް އުސްކޮށް ހިއްލިފައި ހުރެއެވެ. މަހުގެ ކުރީކޮޅުގެ ކުލައަކީ ހުދުކުލަ އެވެ. ބޮލުގެ މައްޗާއި ތުންކޮޅު ހުންނަނީ ދޮން ރީނދޫ ކުލައެއްގައެވެ. މަހުގެ ފަހަތް ކޮޅުގެ ކުލަ ފަނޑު ރަތްކުލައިން ފެށިގެން ނިގޫކޮޅަށް ގަދަ ރަތްދަނބު ކުލައަކަށް ބަދަލުވެފައި ހުރެއެވެ. މަހުގެ ނިގޫފަތުގެ ކޮޅު ހުންނަނީ ކަޅުކުލައެއްގައެވެ. ކޮތަރިބައިގެ ދިގަށާއި ނިގޫފަތުގެ ދިގަށް ފެހިކުލައިގެ ރޮނގެއް ދެމިފައި ހުރެއެވެ. މިއީ ވަރަށް ރީތި އެހެނަސް ފިލައިގެން ހަރުހަދައިގެން އުޅޭ މަހެކެވެ. މިބާވަތް އެކަހެރިކޮށްނާއި ޖޯޑްޖޯޑަށް އުޅޭކަން ފާހަގަ ކުރެވިފައި ވެއެވެ. މަހުގެ އާންމު ކާނާއަކީ ކަނޑުގައި އުޅޭ ކުދި ފަނިފަކުސައެވެ.
ޤިސްމު:ދިވެހިރާއްޖޭގައި އުޅޭ މަސްތައް
ކޮއްޔަ ޙަސަން މަނިކު
ހަސަން މަނިކު އަކީ ރާއްޖޭގެ ފިލްމީ ދާއިރާގެ ފުންނާބު އުސް އެކްޓަރެކެވެ. އޭނާ ބުނާގޮތުން ނަމަ މުނިފޫހި ފިލުވުމުގެ ދާއިރާއަށް ވަދެވުނީ ހައިރާން ވާކަހަލަ ގޮތަކަށެވެ.
ފިލްމީ ދާއިރާއަށް ނިކުތުން
'' އެއްދުވަހަކު (1989 ވަނަ އަހަރުހެން ހީވަނީ) ހައިވަކަރުގޭ ނަޖުމާ އާއި ދިމާވެގެން އޭނާ ބުނެފި އަޑުން ފޮނުވާ ޕްރޮގްރާމެއްގައި ހަސަން މަނިކަށް ބައިވެރިވާން ކެރިދާނެހޭ. ދެން އަޅުގަނޑު އާއެކޭ ބުނެ އޭރު އަޑުން ފޮނުވާ ހަމަމިހާރު ޕްރޮގްރާމްގައި ބައިވެރިވީ. އަނެއްކާ އޭގެ ދުވަސްކޮޅެއްފަހުން ސަމަރޭ އާއި ދިމާވެގެން ބުނެފި ފީބޯމެންނާއެކު ޓީވީން ދައްކާ ބަހަބަރުގައި ބައިވެރިވާން ކެރޭނެތޯ. އެހިސާބުން އެގުޅެވުނީ ޓީޥީއާ'' ހަސަން މަނިކު ބުންޏެވެ.
އަޑުގެ ހަމަ މިހާރު  ގެ 18 ޕްރޮގްރާމްގައި 3 އަހަރު މަތިން ބައިވެރިވެފައި ވެއެވެ. އޭގެ ފަހުން އަޑުގެ އެހެން ޕްރޮގްރާމް ތަކުގައި ވެސް ހަސަން މަނިކު ބައިވެރި ވެފައި ވެއެވެ. އަދި ބަހަބަރުގައި ފުރަތަމަ ފީބޯމެން ކުޅުނު ދެތިން އެއްޗެއް ފިޔަވައި ހުރިހާ އެއްޗެއް ގައި ވެސް ހަސަން މަނިކު ބައިވެރިވެފައި ވެއެވެ. އޭގެ ފަހުން ބަހަބަރުގެ ހުރިހާ ޕްރޮގްރާމެއް އުފައްދާ ޑައިރެކްޓްކުރީ ވެސް ހަސަން މަނިކު އެވެ. އޭނާވަނީ ހުރިހާ ވައްތަރެއްގެ ބައިތައް ވެސް ކުޅެފައެވެ.
''އެކަމަކު އެންމެ ފަސޭހައީ ރުޅިގަދަ މީހެއްގެ ބައި ކުޅެން. އެހެން ކުޅޭހިތްވަނީ ވަރަށް މުއްސަދި ސީރިއަސް ރޯލު. އެންމެ އުދަގުލީ ރޮމޭންޓިކް ބައި ކުޅެން. ޚާއްޞަކޮށް މިއުމުރުގައި. އަޅުގަނޑު ވަރަށް ރުޅިގަދަ މީހެއްގެ ބައި އަދާކުރިން އަމްޖަދުގެ ފުރަތަމަ ފިލްމް ހުރަސް ގައި. އެބައިން އަޅުގަނޑު ނޮމިނޭޓް ވެސް ވި. '' ހަސަން މަނިކު ބުންޏެވެ.
ކުޅެފައިވާ ފިލްމްތައް
ހަސަންމަނިކު ބުނާގޮތުގައި އޭނާ 12 ވަރަކަށް ޓީޥީ ޑްރާމާ ސިލްސިލާ ކުޅެފައިވާއިރު ފުރުޞަތުގެ ނަމުގައި އަމިއްލަ ޑްރާމާއެއް ވެސް އުފައްދައި ކުޅެފައި ވެއެވެ. މާމަތީ ފެންވަރެއްގައި ނޫނަސް ހަސަން މަނިކު ފީޗަރ ފިލްމް ވެސް ކުޅެއުޅެއެވެ. އަޅުގަނޑުގެ ފުރަތަމަ ފީޗަރ ފިލްމަކީ ލޯބިވެވިދާނެ. އެފިލްމްގައި ކުޅުނީ ރީކޯ މޫސަގެ ބެސްޓް ފްރެންޑް ގެ ރޯލް. މިހާތަނަށް 10 ވަރަކަށް ފީޗަރ ފިލްމް ކުޅެފައިވާއިރު އެންމެ ފާހަގަ ކޮށްލެވޭ ފިލްމަކީ ދެރިޔާ. އަޅުގަނޑަށް އެންމެ ރަގަޅަށް ޖެއްސުނު ރޯލަކަށް ވާނެ ހާޖަރާގެ އަޖައިބު ފިލްމްގައި ދެއަނބިން ގޮވައިގެން އުޅެންޖެހުމުން ޖެއްސުނު ރޯލް. ހަގީގަތުގައި އެބައި އަދާކުރެވުނީ ވަރަށް ރަގަޅަށް'' ހަސަން މަނިކު ބުންޏެވެ.
މިހާރު ޓީޥީން ދައްކާ އަބުދުލް ފައްތާހުގެ ޓީޥީ ޑްރާމާ ސިލްސިލާ ހިނިތުންވެލާށޭ ކަލާގެ 29 ވަނަ އެޕިސޯޑުން ފެށިގެން ޑްރާމާ ސިލްސިލާ ނިމެންދެން އޭގައި ވެސް ހަސަންމަނިކު ހަރަކާތްތެރިވެފައިވާނޭކަމަށް އޭނާ ބުނެއެވެ. މިހާރުވެސް ފައްތާހުގެ ދެފިލްމަކުން އަޅުގަނޑަށް ޗާންސް ލިބިފައި އެބައޮތް. ފައްތާހު އަކީ ވަރަށް މޮޅު ކަމުދާ ޑައިރެކްޓަރެއް. ހަމަ ޓެޑްރީއާއި އެއްހަމައިގައި ގުނާލެވޭ.'' ހަސަން މަނިކު ބުންޏެވެ.
ހަސަން މަނިކު ބުނާގޮތުގައި އޭނާ ފީޗަރ ފިލްމަށްވުރެ ބޮޑަށް ކުޅޭހިތްވަނީ ޑްރާމާ ސިލްސިލާ އެވެ. އެކަމަކު މިވަގުތު އޭނާގެ ކުރިމަތީގައި އެފަދަ ފުރުޞަތެއް ނެތެވެ. ސަބަބެއް ކަމުގައި ބުނަނީ ވަގުތު ދެވެން ނެތުމެވެ. ''ކިތައްމެ ވަރަކަށް ވެސް ފުރުޞަތު ލިބޭ. އެކަމަކު ދިރުއުޅުން ހުންނަގޮތުން ޑްރާމާކުޅެން ވަގުތު ދެވެން ނެތީ''' ހަސަން މަނިކު ބުންޏެވެ
އިތުރު ފާލަންތައް
ޤިސްމު:ދިވެހި މުނިފޫހިފިލުވުމުގެ ދާއިރާ
މާޢިޒު ޢަބުދުލް މުހުސިން
މާޢިޒު ޢަބުދުލް މުހުސިން އަކީ ޖަމާލުއްދީން ސުކޫލްގައި ކިޔަވާ ދަރިވަރެކެވެ. މީނާ އުފަންވެފައިވަނީ މާލޭގައެވެ. އައިޖީއެމް ހޮސްޕިޓަލްގައެވެ
ޤިސްމު:ޙަޔާތުނާމާ ޤިސްމު:ނިލަންދޫ (ފ. އަތޮޅު) ޤިސްމު:(ފ. އަތޮޅު)
ދުނިޔޭގެ އައު 7 އަޖައިބު
ދުނިޔޭގެ އައު 7 އަޖައިބު ގެ ގޮތުގައި މުޅިން އަލަށް 7 ތަނެއް ފާހަގަކޮށް އެތަންތަން ހޮވި އިޢުލާން ކުރެވުނީ 7 ޖުލައި 2007 ގައި ޕޯޗުގަލް ގެ ލިޒްބަން ގައެވެ. ސްވިޒްލޭންޑްގައި ގާއިމްކޮށްފައިވާ ނިއުސެވެން ވޮންޑާރސް ފައުންޑޭޝަން އިން އިންތިޒާމްކޮށްގެން ދުނިޔޭގެ އައު 7 އަޖައިބު ހޮވުމަށް ހިންގި ޕޯލްގައި 100 މިލިއަނެއްހާ މީހުން ފޯނުންނާއި އިންޓަނެޓް މެދުވެރިކޮށް ވޯޓް ދީފައި ވެއެވެ.
ދުނިޔޭގެ އައު 7 އަޖައިބު ގެ ލިސްޓްގައި ހިމެނުމަށް 177 ތަނެއް 24 ނޮވެމްބަރ 2005 ގައި ލިސްޓް ކުރެވުނެވެ. އަދި މިލިސްޓްގެ އަދަދު 20އަށް 1 ޖެނުއަރީ 2006ގައި ތިރިކުރެވުނެވެ. މިބުނި 20 ތަނަކީ ދުނިޔޭގެ އައު 7 އަޖައިބު ހޮވުމަށް ވޯޓްނެގި ފައިނަލް މަރުހަލާގައި ވޯޓް ދެވުނު 20 ތަނެވެ.ޔު
ޗީޗެން އީޓްސާ
ޗީޗެން އީޓްސާ އަކީ މެކްސިކޯގެ ޔުކާޓަން ސްޓޭޓްގެ ޔުކާޓަން ޕެނިންސޫލާގެ އުތުރު ސަރަހައްދުގައި ހުންނަ އާޘާރީ ބިނާއެކެވެ. މިއީ މާޔާ ސިވިލައިޒޭޝަން ގެ ދުވަސްވަރު ބިނާކޮށްފައިވާ ބިނާއެކެވެ. އަދި މިއީ 2007 ވަނަ އަހަރު ގެ ޖުލައި މަހުގެ 7 ވަނަ ދުވަހު އިޢުލާންކުރި ދުނިޔޭގެ އައު 7 އަޖައިބުގެ ތެރޭގައި ހިމެނޭ ތަނެކެވެ. ބުނެވޭގޮތުގައި ޗީޗެން އީޓްސާ ގެ މާނައަކީ އީޓްސާ ވަޅުގެ އަނގަމަތި މިއެވެ. އީޓްސާ އަކީ ޔުކާޓަން ޕެނިންސޫލާގެ އުތުރުގައި އުޅުނު ދަރިކޮޅެއްގެ ނަމެވެ. ޗީ ގެ މާނައަކީ އަނގަ ނުވަތަ ދާރަ އެވެ. ޗެން ގެ މާނައަކީ ވަޅު އެވެ.
ކްރައިސްޓް ދިރިޑީމަރގެ ބުދު
ކްރައިސްޓް ދިރިޑީމަރގެ ބުދު އަކީ ބްރެޒިލްގެ ރިއޯޑީ ޖެނެއިރޯގައި ހުންނަ ބުދެކެވެ. މިބުދުގެ ދިގުމިނުގައި 120 ފޫޓް ހުންނައިރު ، ބަރުދަނުގައި 635 ޓަން ހުރެއެވެ. މިބުދު ހުންނަނީ ތިޖޫކާ ފޮރެސްޓް ނެޝަނަލް ޕާރކްގައިވާ 700 މީޓަރުގެ އުސްމިން ހުންނަ ކޯކޮވާޑޯ ފަރުބަދައިގެ އެންމެ މަތީގައެވެ. ބުނެވޭގޮތުގައި މިއީ މިވައްތަރުގެ ދުނިޔޭގައި ހުރި އެންމެ ދިގު ބުދެވެ. މަސީޙީ ދީންގެ ނިޝާން ދައްކައިދޭ މިބުދު ރިއޯޑީ ޖެނެއިރޯ އަދި ބްރެޒިލްގެ ރަމްޒެއްގެ ގޮތުގައި ވެސް ބޭނުންކުރެވެއެވެ.
ޗައިނާގެ ބޮޑު ފާރު
ޗައިނާގެ ބޮޑު ފާރަކީ ޢީސާގެ ފާނުގެ 5 ގަރުނު ކުރިން ފެށިގެން މީލާދީގެ 16 ވަނަ ގަރުނާއި ދެމެދު ޗައިނާގެ އުތުރު ސަރަހައްދީ ބޯޑަރުގައި ބޭރުގެ ޙަމަލާތަކުން ޗައިނާ ހިމާޔަތްކޮށް ރައްކާތެރި ކުރުމަށްޓަކައި ބިނާކުރެވުނު ފާރެކެވެ. ޗައިނާގެ ބޮޑު ފާރުގެ ތެރޭގައި ގުނާލެވޭ ފާރުގެ އެތަކެއް ބައިތަކެއް ޢީސާގެ ފާނުގެ 5 ގަރުނު ކުރިން ބިނާކުރަމުން އައިސްފައިވެއެވެ. މިގޮތުން އެންމެ މަޝްހޫރު ބައި ބިނާކުރެވިފައިވަނީ ޢީސާގެ ފާނުގެ ކުރިން 200 ވަނަ އަހަރާއި، 220 ވަނަ އަހަރާއި ދެމެދު އޭރު ޗައިނާގެ ރަސްކަލަކަށް ހުރި ޗިން ޝީ ހުއަންގ އެވެ. ފާރުގެ މިބައި ބިނާކޮށްފައިވަނީ މިހާރު ފެންނަށް ހުރި ފާރަށްވުރެ މާ އުތުރު ގައެވެ. މިހާރު ފެންނަށް ހުރި ފާރު ބިނާކޮށްފައިވަނީ މިންގ ދަރިފަސް ކޮޅުގެ ފަރާތުންނެވެ.
މާޗޫ ޕީކްޗޫ
މާޗޫ ޕީކްޗޫ އަކީ ޕެރޫގައި ކަނޑުގެ ސަތަހައަށްވުރެ 2400 މީޓަރު އުހުގައި އޮންނަ ފަރުބަދަ މަތީ ހިސާބެކެވެ. ނުވަތަ ރަށެކެވެ. މިތަން އޮންނަނީ ޕެރޫގެ އުރުބަމްބާ ވާދީގެ އެއްފަޅީގައި އޮންނަ ފަރުބަދަ ތަކުގެ ތެރޭގައެވެ. މިތަން އޮންނަނީ އުރުބަމްބާ ކޯރު އޮންނަ ކަސްކޯގެ ހުޅަގު އުތުރުން 50 މޭލު ދުރުމިނުގައެވެ. މިރަށަށް ނުވަތަ މިހިސާބު ގަނޑަށް އިންކަސް ގެ ގެއްލިފައިވާ ރަށް މިހެން ކިޔައި އުޅެއެވެ. އިންކާ ރަސްކަމުގެ އެންމެ މުހިއްމު އެންމެ އާންމު ރަމްޒު ކަމުގައި ބެލެވޭ ތަނަކީ މާޗޫ ޕީކްޗޫ އެވެ.
ޕެޓްރާ
ޕެޓްރާ އަކީ ދުނިޔޭގެ އައު 7 އަޖައިބުގެ ތެރޭގައި ހިމެނޭ ތަނެކެވެ. މިއީ އުރުދުންގެ މައާން ގައިވާ އަރަބާ އޭ ކިޔުނު ވާދީގައިވާ އާޘާރީ ތަނެކެވެ. ގަލުން ކަނޑައި ނެގިގެން ހަދާފައިވާ މިތަން ފުރަތަމަ ހޯދާފައިވަނީ 1812 ވަނަ އަހަރު ސްވިޒްލޭންޑްގެ މީހެއް ކަމުގައިވާ ޖޯހަން ލުޑްވިގް ބާރކަޓް އެވެ. އަރަބާ ވާދީގެ އިރުމަތީ ބިތުގައިވާ މިތަން މަޝްހޫރު ވެފައިވަނީ މިތަން ހެދުމުގެ ބޭނުންކުރެވިފައިވާ ގަލުން ބިންވަޅު ކަނޑައި ނެގުމުގެ ފަރުމާގެ ސަބަބުންނެވެ. ދުނިޔޭގެ އާޘާރީ ތަރިކައެއްގެ ގޮތުގައި ބަލައި ރައްކާކުރެވޭނެ ތަނެއްގެ ގޮތުގައި ޔުނެސްކޯއިން ޕެޓްރާ ކަނޑައެޅީ 1985 ވަނަ އަހަރު އެވެ.
ތާޖް މަޙަލް
ތާޖް މަޙަލް (ހިންދީން: ताज महल) އަކީ ހިންދުސްތާން ގެ އާގަރާ ގައި 1631 ވަނަ އަހަރާއި 1654 ވަނަ އަހަރާ ދެމެދު ކުރެވުނު ހަދާނީ ބިނާއެކެވެ. މި އިމާރާތުގެ މަސައްކަތުގައި ވިހި ހާހަށް ވުރެ ގިނަ މީހުން އުޅެފައިވެއެވެ. މިއީ މުޣަލް ރަސްގެފާނު ޝާހް ޖަހާން އެ ރަދުންގެ ލޯބިވާ ރަނިކަނބަލުން އަރްޖުމަންދް ބާނޫ ބޭގަމް ނުވަތަ މުމްތާޒް މަޙަލް އަވަހާރަވުމުން އެކަމުގެ ހިތާމައިގާ ބިނާ ކުރެއްވި ލޯބީގެ ބިނާއެކެވެ.
ޤިސްމު:ދުނިޔޭގެ އަޖައިބުތައް
Weltwunder
ޓޯބީ މެގުއެއަރ
thumb|Tobey Maguire and Jennifer Meyer photo: David Shankboneޓޯބިއަސް ވިންސެންޓް މެގުއެރ (އުފަންވީ 27 ޖޫން 1975 ގައެވެ.) އަކީ އެމެރިކާގެ މަޝްހޫރު ފިލްމީ އެކްޓަރެކެވެ. މީނާ އާންމުންގެ ތެރެއަށް އެންމެ މަޝްހޫރު ވެފައިވަނީ އެނާ ސްޕައިޑަރ މޭންގެ ސިލްސިލާ ފިލްމުތަކުގައި އަދާ ކޮށްފައިވާ ޕީޓާރ ޕާކާރގެ ރޯލުންނެވެ.
ކުރީގެ ހަޔާތް
މެގުއެރ އުފަންވީ ކެލިފޯނިޔާގެ ސަންޓާ މޮނިކާ އަށެވެ. މެގުއެއަރ ގެ ބައްޕަ ވިންސެންޓް އަކީ އިމާރާތް ކުރުމުގެ ދާއިރާގައި މަސައިކަތް ކުރާ މީހެކެވެ. އަދި މޮޅު ކައްކާ މީހެއްވެސް މެއެވެ. އެހެންނަމަވެސް ވިންސެންޓްގެ އާއިލާ އަކީ ފަޤީރު އާއިލާ އެކެވެ. 1993 ގައި ވިންސެންޓް ބޭންކެއް ފަޅާލައި ވައްކަން ކުރުމުން އޭގެ އެއް ގަޑިއިރު ފަހުން އަތުލައިގަނެވުނެވެ. އަދި 2 އަހަރަށް ޖަލަށް ލުމަށް ފަހު މެގުއެއަރ ގެ ބައްޕައަށް ޖަލުން ދޫކޮށްލެވުނެވެ. މެގުއެއަރ ގެ މަންމަ ވެންޑީ ބްރައުން އަކީ ސެކްރެޓަރީ އެކެވެ. އެހެންނަމަވެސް ފަހުން އޭނާ އަކީ ސްކްރީން ރައިޓަރ އެއް އަދި ޕްރޮޑިއުސަރެކެވެ. 2006 ގައި ވެންޑީ އޭޝިއާ އާއި ބެހޭގޮތުން ހެދޭ ފިލްމެއް ހެދުމުގެ މަސައްކަތުގައި ބައިވެރިވިއެވެ.
ކުރީގެ ކެރިއަރ
ޓޯބީ އަކީ އޭނާގެ އުމުރުން 13 އަދި 14 އަހަރު ތެރޭގައި ވެސް ފިލްމީ ދާއިރާގައި މަސައްކަތް ކުރި ޒުވާން އެކްޓަރެކެވެ. ގިނަ އިޝްތިހާރުތަކުގައި އާއި ބައެއް ފިލްމުތަކުގައި އޭނާ ވަނީ ހަރަކާތްތެރި ވެފައެވެ. އޭނާ އެންމެ ފުރަތަމަ އަދާ ކޮށްފައިވާ ރޯލް އަދީ ކޮށްފައިވަނީ 1998 ގެ ފިލް ދަ ވިޒާރޑް ގައެވެ.
ސްޕައިޑަރ މޭން ރޯލް
މާރވެލް ކޮމިކްގެ ސްޕައިޑަރމޭންގެ މައްޗަށް ބިނާ ކޮށް ހެދޭ ފިލްމު ސްޕައިޑަރމޭން ގައި ޓޯބީ އަދާ ކޮށްފައިވާ ރޯލުގެ ސަބަބުން ދުނިޔޭގެ މަޝްހޫރުކަން އޭނާ ހޯދިއެއެވެ. އެހެންނަމަވެސް އެއީ ޓޯބީގެ ނަމުންނެއް ނޫނެވެ. އެއީ ޕީޓާރ ޕާރކާގެ ނަމުންނެވެ. މިފިލްމުގައި ޓޯބީ އާއި އެއްކޮށް ދެން ހަރަކާތްތެރިވާ އިތުރު ތަރިންނަކީ ކިރްސްޓެން ޑަންސްޓް އަދި ވިލެމް ޑެފޯ އެވެ. މިއީ ސެމް ރެއިމީގެ ޑައިރެކްޓަރު ކަމުގެ ދަށުން ހެދޭ ފިލްމެކެވެ. އެކެޑަމީ އެވޯރޑް ކާމިޔާބު ކުރާ ސްޕައިޑަރ މޭން 2 ގައިވެސް ޓޯބީ ވަނީ އޭނާގެ ހުނަރު ދައްކާފައެވެ. މިފިލްމު ރިލީޒް ކުރެވިފައިވަނީ 2004 ވަނަ އަހރުއެވެ. ސްޕައިޑަރ މޭން 2 އަށް ފަހު ސްޕައިޑަރ މޭން 3 ގައިވެސް ޓޯބީ ވަނީ ހަރަކާތް ތެރިވެފައެވެ. މިފިލްމު ޒިލީޒް ކުރެވޭނެ ކަމަށް ބުނަމުން އަންނަނީ މިހިނގާ 2007 ވަނަ އަހަރުއެވެ. ކޮލަމްބިޔާ ޕިކްޗާރސް އިން ވަރަށް އަވަހަށް ސްޕައިޑަރ މޭން 4 ގައި އޭނާ ބައިވެރިކުރުމާއި ބެހޭގޮތުން ޓޯބީ އާއި ވާހަކަ ދައްކަން ފަށާނެ ކަމުގެ ވާހަކަތައް ވަނީ އިވެން ފަށާފައެވެ.
އަމިއްލަ ދިރިއުޅުން
އޭޕްރިލް 2006 ގައި ޓޯބީ ޖެނިފަރ މޭޔަރ އާއި އެންގޭޖް ވިއެވެ. ޖެނިފަރ އަކީ ޔުނިވާރސަލް ސްޓޫޑިޔޯސް ގެ އެކްސެކުއުޓިވް ރޮން މޭޔަރ ގެ ދަރިފުޅެވެ. ޓޯބީ އާއި ޖެނިފާރ އެކުގައި ބޭރަށް ދާން ފެށީ 2003 ގައެވެ. މިދެމީހުންވެސް ގަސްދު ކޮށްގެން ތިބީ އެދެމީހުންގެ ފުރަތަމަ ދަރިފުޅު އުފަންވުމުގެ ކުރިން ކައިވެނި ކުރުމަށެވެ. މިދެމީހުންގެ ދަރިފުޅަކީ ރޫބީ ސްވީޓް ހާރޓް ނަމަކަށް ކިޔާ އަންހެން ކުއްޖެކެވެ.
ސްޕައިނަލް ކޯޑް
ނާރު ރޮނދި، ނުވަތަ ނާރު ވާފަށް ނުވަތަ  އިންނަނީ މައިބަދައިގެ މަތިން ފެށިގެން ތިރިއަށް ކަށިތަކުގެ މެދުން އުފެދިފައިވާ މަގުގެ ތެރޭގައެވެ. މާނައަކީ ސްޕައިނަލް ކޯޑް ފެށިފައި އިންނާނީ ސިކުނޑީގެ ތިރިންނެވެ. އެހެންކަމުން ބޮލުގެ ނާށިގަނޑު ސިކުނޑި ހިމާޔަތްކޮށްދޭ އައްޑަނަ އަކަށް ވާފަދައިން މައިބަދައިގެ ކަށިތަކަކީ ސްޕައިނަލް ކޯޑް ހިމާޔަތްކޮށް ރައްކާތެރިކުރުމަށްޓަކައި ލެވިފައިވާ ގުދުރަތީ އައްޑަނަ އެކެވެ. ސްޕައިނަލް ކޯޑްގެ މައި ވަޒީފާ އަކީ ޕެރިފެރަލް ނާރވަސް ސިސްޓަމް ސިކުނޑިއަށް ފޮނުވާ ސިގްނަލްތައް ސިކުނޑިއާއި ހަމައަށް ގެންދިއުމުގައި މެދުވެރިއެއްގެ ދައުރު އަދާކުރުމެވެ.
އިތުރު ފާލަންތައް
ޤިސްމު:އިންސާނާގެ ހަށިގަނޑު ޤިސްމު:ނާރުތަކުގެ ނިޒާމް
ވާށޭ މަށާއެކީ
ވާށޭ މަށާއެކީ އަކީ 2016 ވަނަ އަހަރު ރިލީޒް ކުރި ދިވެހި ފިލްމެކެވެ. މިއީ ޑާކް ރެއިން އެންޓަޓެއިންމަންޓްގެ ފަރާތުން ޕްރޮޑިއުސްކޮށް، އަލި ޝިފާއު ޑައިރެކްޓްކޮށްފައިވާ ފިލް،މެކެވެ. މިފިލްމްވަނީ 8 ވަނަ ގައުމީ ފިލްމް އެވޯޑްގައި 9 އެވޯޑް ހޯދާފައެވެ. އަދި 8 ވަނަ ގައުމީ ފިލްމް އެވޯޑްގެ އެންމެ މޮޅު ފިލްމަކީ ވެސް މިއީ އެވެ. މިފިލްމްގެ ތަރިންނަކީ މަރިޔަމް މަޖުދާ (މަޖޫ) އާއި، ޖުމައްޔިލް ނިމާލް އެވެ.
ޤިސްމު:ދިވެހި ފިލްމް ޤިސްމު:ދިވެހި މުނިފޫހިފިލުވުމުގެ ދާއިރާ
ޔައުޤޫބުގެފާނު
ޔައުޤޫބުގެފާނު (ܝܰܥܩܽܘܒ:in Syriac) އަކީ ނަބީ ބޭކަލެކެވެ. އެ ކަލޭގެފާނުގެ ބައްޕާފުޅަކީ އިސްޙާޤުގެފާނެވެ. ޔަޢްޤޫބު ޢަލައިހިއްސަލާމްއަކީ، އިސްޙާޤް ޢަލައިހިއްސަލާމްގެ ދަރިކަލެކެވެ. ޔަޢްޤޫބުގެފާނާއި އެއްމާބަނޑުގައި އެހެން ދަރިކަލަކުވެސް އިސްޙާޤްގެފާނަށް ލިބިވަޑައިގެންފައިވެއެވެ. އެދަރިކަލުންގެ ނަމަކީ ޢީޞް އެވެ.
ޔަޢްޤޫބުގެފާނުގެ ފުރަތަމަ ކައިވެނިފުޅު ބައްލަވައިގަތީ ލަޔާ ކިޔާ ބޭކަނބަލަކާއިއެވެ. އެއަށްފަހު، ލަޔާގެ އުޚްތެއްކަމުގައިވާ ރާޙީލްއާއިވެސް އެކަލޭގެފާނު ކައިވެނިބައްލަވާގަތެވެ. ލަޔާގެ ފަރާތްޕުޅުން ގިނަ ދަރިކަލުންތަކެއް ޔަޢްޤޫބަށް ލިބިވަޑައިގަނެއެވެ. އެހެން ނަމަވެސް ރާޙީލްގެ ފަރާތްޕުޅުން ލިބިވަޑައިގަތީ ހަމައެކަނި، ޔޫސުފްއާއި ބުންޔާމީންއެވެ.
ގިނަ ދަރިކަލުންތަކަކާއިއެކު ދިރިއުޅުއްވުން ހޭދަކުރައްވަމުން ދިޔައިރު އެކަލޭގެފާނާއި ކުރިމަތިވެވަވަޑައިގަތް އެންމެބޮޑު އިމްތިޙާނަކީ ދަރިކަލުން ޔޫސުފްދެކެ ޔަޢްޤޫބުގެފާނު މާބޮޑަށް ލޯބިވެވަޑައިގަންނަވާކަމުގައި އެކަލޭގެފާނުގެ އެހެން ދަރިދަރިކަލުންނަށް ހީފުޅުވުމުގެ ސަބަބުން ދިމާވި ކަންތައްތަކެވެ. މި ކަންތައްތަކުގެ ތެރޭގައި ޔޫސުފް ގެއްލިވަޑައިގަންނަވަން ޖެހުނުގޮތާއި އޭގެފަހަށް ކަންތައްތައް ހިނގައިދިޔަގޮތް ވަރަށް ތަފްޞީލުކޮށް ކީރިތިޤުރުއާނުގެ ޔޫސުފް ސޫރަތުގައި އެވަނީއެވެ. ޔޫސުފް ގެއްލިވަޑައިގަތީއްސުރެ، ޔޫސުފް އާއި ބައްދަލުވެވަޑައިގަތުމަށް ދާންދެން ކެތްތެރިކަމާއި އަދި ﷲގެ ޙަޟްރަތުން ވާގިއެދިވަޑައިގަތުމުގައި ޔަޢްޤޫބުގެފާނު ދުވަސްތައް ހޭދަކުރެއްވިއެވެ. އެދުވަސްތަކުގައި ދަރިކަލުން ޔޫސުފްއާއިމެދު ހިތާމަފުޅު ކުރައްވަމުންގޮސް އެކަލޭގެފާނުގެ ލޯފުޅު މުޅީން ހުދުވިކަމަށް ކީރިތިޤުރުއާނުގައި ބަޔާންވެގެންވެއެވެ.
ދަރިކަލުން ޔޫސުފްއާއި، ޔަޢްޤޫބުގެފާނު ބައްދަލުވަވަޑައިގަންނަވަނީ، ޔަޢްޤޫބުގެފާނުގެ ޢުމުރުފުޅުން 130 އަހަރުފުޅުގައެވެ. ކަންތައްތައް ހިނގައިދިޔަގޮތް ސާފުވެވަޑައިގަތުމުން، ޔަޢްޤޫބުގެފާނު އެކަލޭގެފާނުގެ ހުރިހާ ދަރިދަރިކަލުންނަށް ފާފަފުއްސަވައިދެއްވުން އެދި ދުޢާކުރައްވައެވެ.
ޔަޢްޤޫބުގެފާނަކީ ވަރަށް ޙިކްމަތްތެރި ވިސްނުންތެރި ބޭކަލެކެވެ. އެކަލޭގެފާނުގެ ދަރިދަރިކަލުންނަށް އެކި ޙާދިސާތަކާއި ގުޅިގެން ދެއްވަފާފައިހުރި ނަޞޭޙަތްތަކުގެ ތެރެއިން ކީރިތި ޤުރުއާނުގައި ބަޔާންވެގެންވާ ޚަބަރުތައް މިކަން ޔަޤީންކޮށްދެއެވެ. ޔަޢްޤޫބުގެފާނު އަވަހާރަވީ ޢުމުރުފުޅުން 140 އަހަރުފުޅުގައިކަމަށް ގިނަ ރިވާޔަތްތައް ބުނެއެވެ. އަވަހާރަވުމުގެ ވަގުތު ކުޑަތަންވެއްޖެކަމުގެ އިޙްސާސް އެކަލޭގެފާނަށް ކުރެއްވުނު ހިނދު، އެކަލޭގެފާނުގެ ދަރިދަރިކަލުން އެއްކުރައްވައި، ﷲއަށް އަޅުކަންކުރުންމަތީ ދެމިތިބުމަށާއި، އެގޮތުގައި ނޫނީ މަރުވެ ނުދިއުމަށް ވަޞިއްޔަތްކުރެއްވިއެވެ. ކީރިތި ޤުރުއާނުގެ އަލްބަޤަރާ ސޫރަތުގައި މިވަޞިއްޔަތުގެ ވާހަކަ މާތްﷲ ބަޔާންކުރައްވާފައިވެއެވެ.
ކްރައިސްޓް ދިރިޑީމަރގެ ބުދު
thumb|175px|left|ކްރައިސްޓް ދިރިޑީމަރގެ ބުދު ކްރައިސްޓް ދިރިޑީމަރގެ ބުދު އަކީ ބްރެޒިލްގެ ރިއޯޑީ ޖެނެއިރޯގައި ހުންނަ ބުދެކެވެ. މިބުދުގެ ދިގުމިނުގައި 120 ފޫޓް ހުންނައިރު ، ބަރުދަނުގައި 635 ޓަން ހުރެއެވެ. މިބުދު ހުންނަނީ ތިޖޫކާ ފޮރެސްޓް ނެޝަނަލް ޕާރކްގައިވާ 700 މީޓަރުގެ އުސްމިން ހުންނަ ކޯކޮވާޑޯ ފަރުބަދައިގެ އެންމެ މަތީގައެވެ. ބުނެވޭގޮތުގައި މިއީ މިވައްތަރުގެ ދުނިޔޭގައި ހުރި އެންމެ ދިގު ބުދެވެ. މަސީޙީ ދީންގެ ނިޝާން ދައްކައިދޭ މިބުދު ރިއޯޑީ ޖެނެއިރޯ އަދި ބްރެޒިލްގެ ރަމްޒެއްގެ ގޮތުގައި ވެސް ބޭނުންކުރެވެއެވެ.
ބުނެވޭގޮތުގައި މިބުދު ބިނާކުރުމަށް 9 އަހަރު ދުވަސް ނެގިއެވެ. އެއީ 1922ން 1931 އަށެވެ. މިބުދު ހަދައި ނިމި ރަސްމީގޮތުން ހުޅުވާފައިވަނީ 12 އޮކްޓޯބަރ 1931 ގައެވެ. މިބުދުގެ އަގުގައި ގާތްގަނޑަކަށް ނުވަތަ ބުދު ހެދުމަށް ގާތްގަނޑަކަށް 250 ހާސް އެމެރިކާ ޑޮލަރު ހޭދަވިކަމަށް ވެއެވެ. 10 ފެބުރުއަރީ 2008 ގައި ހޮނު އެޅުމުގެ ސަބަބުން މިބުދަށް ގެއްލުންތަކެއް ލިބިފައި ވެއެވެ.
ޤިސްމު:ދުނިޔޭގެ އަޖައިބުތައް
ޑރ. ޔޫސުފް ނިޒާމް(ޕީއެޗްޑީ)
ޑރ ޔޫސުފް ނިޒާމް (އޯކިޑް ވިލާ، ރ.ހުޅުދުއްފާރު) އަކީ ޕީއެޗްޑީ ޙާޞިލްކޮށްފައިވާ ފަރާތެކެވެ. އިލެކްޓްރިކަލް އިންޖިއަރިންގެ ރޮނގުން ޕީއެޗްޑީ ހާސިލް ކުރެއްވި ނިޒާމް އިނާމު ހާސިލް ކުރެއްވީ ރިހެބިލިޓޭޝަންގެ އެކި އެޕްލިކޭޝަންތަކަށް ޑެޕްތު ސެންސާ ބޭނުންކުރެވޭނެ ގޮތްތަކާ ގުޅޭގޮތުން، އޭނާގެ ތީސީސް އަށް ހެއްދެވި ދިރާސާ ބައިނަލްއަގްވާމީ އެކި އާޓިކަލްތަކުގައި ޝާއިއުކޮށްފައިވާތީ އެވެ.
ޖަމާލުއްދީން
ޖަމާލުއްދީން މިބަސް އެހެނިހެން ހާލަތްތަކުގައިވެސް ބޭނުންވެއެވެ. މިގޮތުން:
އިންފްލޭޝަން
އިންފްލޭޝަން އަކީ މުދަލާއި، ޚިދުމަތްތަކުގެ އަގު ވަކި މުއްދަތެއްގެ ތެރޭގައި ޖުމްލަ ގޮތެއްގައި އުފުލުމެވެ. ވަކި ޚާއްޞަ މުދަލެއް، ނުވަތަ ޚިދުމަތެއް އަގު ވަކި މުއްދަތެއްގެ ތެރޭގައި އުފުލޭ މިންވަރަށް ވެސް އިންފްލޭޝަން އޭ ކިޔައެވެ. އިންފްލޭޝަން ގެ އިދިކޮޅަކީ ޑިފްލޭޝަން އެވެ. އެއީ މުދަލާއި ޚިދުމަތުގެ އަގު ޖުމްލަގޮތެއްގައި ދަށަށް ދިއުމެވެ. ކުރުކޮށް ބުނާނަމަ އިންފްލޭޝަން އަކީ މުދަލާއި ޚިދުމަތްތައް ހޯދުމަށް ޚަރަދުކުރަން ޖެހޭ ފައިސާ އިތުރުވުމެވެ.
އިންފްލޭޝަން ހިސާބުކުރުމަށްޓަކައި ބޭނުންކުރަނީ ޖުމުލަ އަގުތަކަށް އަންނަ ބަދަލުގެ ޕަސެންޓޭޖް ރޭޓް އެވެ. އިންފްލޭޝަން އެކިމީހުން އެކި ގޮތަށް މާނަކޮށްފާނެއެވެ. އިންފްލޭޝަން އަކީ އަގުތައް އުފުލުން ކަމަށް އާންމު ގޮތެއްގައި ބުނެ އުޅުނު ކަމުގައި ވިޔަސް ފައިސާގެ އަގު ދަށަށް ދިއުމުގެ ސަބަބުން މުދަލާއި ޚިދުމަތް ތަކުގެ އަގު އުފުލިގެން ދިއުމަކީ އިންފްލޭޝަން ނުވަތަ އަގު މައްޗަށް ދިއުމުގެ މައިގަނޑު ސަބަބުކަން ފާހަގަ ކުރަން ޖެހެއެވެ. މާނައަކީ އިގްތިޞާދުގައި ދައުރުވާ ފައިސާގެ އަދަދު ގިނަވެ، ފައިސާ އަކީ މާބޮޑު އަގެއް ހުރި އެއްޗަކަށް ނުވުމާއެކު، މުދަލާއި ޚިދުމަތަށް ހޭދަކުރަންޖެހޭ ފައިސާގެ އަދަދު މައްޗަށް ދިއުމެވެ. މިނޫނަސް އިންފްލޭޝަން މައްޗަށް ދިއުމުގެ ސަބަބުތައް ވަރަށް ގިނައެވެ.
ޖެނުއަރީ
ޖެނުއަރީ މަހަކީ މީލާދީ ކަލަންޑަރުގެ ފުރަތަމަ މަހެވެ.
Chemical elements data references
Recommended values for many properties of the elements, together with various references, are collected on these data pages.
ޖެނުއަރީ
ޖެނުއަރީ މަހު ހިނގާފައިވާ ހާދިޘާތައް
ޤިސްމު:ޖެނުއަރީ
ޑިނގާ ފުންނަ
ޑިނގާ ފުންނަ ނުވަތަ އަކީ ރާއްޖޭގެ ފަރުފަޅުތަކާއި ވިލުވިލުގައި 5-15 މީޓަރާއި ދެމެދުގެ ފުންމިން ހުންނަ ހިސާބު ތަކުގެ ވެލިގަނޑުގައި އުޅޭ ފުންނަ އެކެވެ. މިފުންނަ އެންމެ ބޮޑުވަނީ 11 ސެންޓި މީޓަރަށެވެ. މިބާވަތުގެ ފުންނަ އުޅެނީ ވެލިގަނޑުމަތީގައި ހުންނަ ހޮރުހޮރުގައެވެ. މިހޮރުހޮރަކީ ޑިނގާގެ ބާވަތްތައް ވެސް އުޅޭ ހޮރުހޮރެވެ. މިދެބާވަތް އެކުއެކީގައި ހޮރުތަކުގައި އުޅެއެވެ. މިއީ ދިވެހިން ކައިއުޅޭ މަހެއް ނޫނެވެ. ވުމާއެކު މިމަސް ހިފުމަށް ދިވެހިން ވަކި ކަހަލަ މަސްވެރިކަމެއް ނުކުރެއެވެ.
މަހުގެ ބުރަކަށިމަތީ ފުރަތަމަ ކޮތަރިބައިގައި 6 ހަރުކަށި ހުރެއެވެ. ދެވަނަ ކޮތަރިބައިގައި 1 ހަރުކައްޓާއެކު 13 މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި 1 ހަރުކައްޓާއެކު 14 މަޑުކަށި ހުރެއެވެ. މަހުގެ މައިގަނޑު ކުލައަކީ ހުދުކުލައެވެ. މަހުގެ ހުރަހަށް ފުޅާ 5 ބޭންޑް ހުރެއެވެ. މިބޭންޑް ތަކުގެ ކުލައަކީ ފަނޑު ރަތްކުލަ އެވެ. މަހުގެ ކަރުތާފަތުގައި ކައްޗަށް ގަދަ ރަތްކުލައިގެ ރޮނގުތަކެއް ހުރެއެވެ. މަހުގެ ނިގޫފަތުގެ ކުލައަކީ ރީނދޫ ކުލައެވެ. ނިގޫފަތުގައި ރަތްކުލައިގެ ބޮޑެތި ލައްތަކެއް ހުރެއެވެ. މިމަހަށް ކިޔާ ވަކި ޚާއްޞަ ނަމެއް ރިކޯޑް ކުރެވިފައި ނެތުމާއެކު މަހުގެ ދިރިއުޅުމުގެ މައްޗަށް ބިނާކޮށް ޑިނގާ ފުންނަކިޔާ ނަންދީފައިވަނީ އެވެ.
ޤިސްމު:ދިވެހިރާއްޖޭގައި އުޅޭ މަސްތައް
ކޮބާލްޓް
ކޮބާލްޓް އަކީ ވިޓަމިން ބީ12 ގައި ހިމެނޭ ޓްރޭސް އެލިމެންޓް އެކެވެ. އާދައިގެ މީހެއްގެ ގައިގައި ހިމެނޭ ކޮބާލްޓްގެ މިންވަރު 1 މިލިގްރާމް އަށްވުރެ ވެސް މަދުވާނެއެވެ. މިމާއްދާ ހަށިގަނޑުގައި ހުންނަނީ މަސްތައް، ކަށިތައް، ގުރުދާ، އަދި ފުރަމޭ ގައެވެ. ކޮބާލްޓް ހަށިގަނޑުގައި އަދާކުރާ ރޯލްކަމަށް މިހާތަނަށް އެނގިފައިވަނީ ވިޓަމިން ބީ12 ގެ މޮލާރީގެ ބައެއްގެ ގޮތުގައި ވިޓަމިން ބީ12 ގެ ވަޒީފާ އަދާކުރުމުގައި އެހީތެރިވެދިނުމެވެ. އެގޮތުން ލޭގެ ރަތް ދިރުތައް އުފެއްދުމާއި، ނާރުތަކުގެ ނިޒާމް އަށް ލިބޭ ގެއްލުންތައް ފޫބައްދައިދީ، ބެލެހެއްޓުން ހިމެނެއެވެ. ލޭނާރުތަކުގެ ވާންކަން ކުޑަކުރުމަށް ބޭހެއްގެ ގޮތުގައި ލޭމައްޗަށްދާ މީހުންނަށް ވެސް ކޮބާލްޓް ދީއުޅެއެވެ. ކޮބާލްޓް މަދުވުމުން ދިމާވާ ކަންތައްތަކުގެ ތެރޭގައި ލޭމަދުވުން، ދިރުތައް އުފެދުމުގެ މަސައްކަތް ހީނަރުވުން ހިމެނެއެވެ. އެކަމަކު ކޮބާލްޓް އެކަނި ބޭނުންކުރުމަކުން މިކަމެއް ރަގަޅެއް ނުކުރެވެއެވެ. ކޮބާލްޓް ލިބޭ ކާނާގެ ބާވަތްތަކުގެ ތެރޭގައި، ފަތްޕިލާވެލި، ބައެއް ވައްތަރުގެ ކަނޑުމަސް، އަދި މޭގަނޑު ހިމެނެއެވެ. އަދި ކިރުގައި ވެސް ކޮންމެވެސް ވަރަކަށް މިމާއްދާ އެކުލެވިފައި ވެއެވެ. ކޮބާލްޓްގެ ކަނޑައެޅިގެންވާ ވަކި ކެލަމިން (ކެއުމަށް ލަފާދޭ މިންވަރު) އެއް ނޯވެއެވެ. ދުނިޔޭގެ ޞިއްޙަތު ޖަމްޢިއްޔާ އިން ލަފާދެނީ 1 މައިކްރޯގްރާމްގެ ކޮބާލްޓް ދުވަހެއްގެ ކެއުމުގައި ހިމެނުމަށެވެ.
ރިފަރެންސް
ޤިސްމު:ކާނާގެ ބައިތަކާއި ވައްތަރުތައް
އަހުމަދު އާސިމް
އަހުމަދު އާސިމް އަކީ ދިވެހި ފިލްމީ ތަރިއެކެވެ. އޭނާވަނީ ތަފާތު ވީޑިއޯ ލަވަތަކާއި ޑްރާމާއި ފިލްމް ތަކުގައި ހަރަކާތްތެރި ވެފައެވެ.
ފިލްމީ ދާއިރާއަށް ނިކުތުން
އަހުމަދު އާސިމް ދިވެހި ފިލްމީ ދާއިރާއަށް ނިކުތީ 2000 ވަނަ އަހަރު ފިލްމީ ތަރި ޖަމްޝީދާ އާއި އެކު ކުޅުނު ވީޑިއޯ ލަވަޔަކުންނެވެ. އާސިމް ފިލްމީ ދާއިރާއަށް ވަނީ ކުރީގެ ޕްރޮޑިއުސަރ މަޚްމާ ހުސައިން ރަޝީދު ދިން ފުރުޞަތެއްގައެވެ. 2009 ގެ ނިޔަލަށް 50 އަށްވުރެ ގިނަ ވީޑިއޯ ލަވަ އާސިމް ކުޅެފައި ވެއެވެ.
ކުޅެފައިވާ ފިލްމް ޑްރާމާތައް
އަހުމަދު ޢާސިމް މިހާތަނަށް ގާތްގަނޑަކަށް 6 ފިލްމް ކުޅެފައި ވެއެވެ. އަދި ބައެއް ކުރު ފިލްމްތަކުގައި ހަރަކާތްތެރި ވެފައި ވެއެވެ.
އިތުރު ފާލަންތައް
ޤިސްމު:ދިވެހި މުނިފޫހިފިލުވުމުގެ ދާއިރާ
ކިޔުޓެނިއަސް ލާރވާ މައިގްރަންސް
ކިޔުޓެނިއަސް ލާރވާ މައިގްރަންސް އަކީ ބުޅަލުގެ ނަޖިހުންނާއި، ވެލީގެ ޒަރީޢާއިން ފެތުރޭ ހަމުގެ ބައްޔެކެވެ. މިއީ ފަރުވާކުރެވޭ، އަދި ފަސޭހައިން ރަނގަޅުވާ ބައްޔެކެވެ. މިއީ ދިވެހިރާއްޖެ އިން އަބަދުވެސް ފެންނަ ބައްޔެކެވެ.
ރައްކާތެރިވުމަށް ކުރެވިދާނެ ކަންތައްތައް
ބުޅަލުގެ ނަޖިހުންނާއި، ވެލީގެ ޒަރީޢާއިން ޖެހޭ މިބަލިން ރައްކާތެރިވުމަށް މަސައްކަތްކުރުމަކީ މުހިއްމު ކަމެކެވެ. އެގޮތުން ކިޔުޓެނިއަސް ލާރވާ މައިގްރަންސް އިން ރައްކާތެރިވުމަށްޓަކައި ކުރެވިދާނެ ކަންތައްތައް ތިރީގައި މިވަނީ އެވެ. •	ހުސްފައިގައި މަގުމަތީގަޔާއި، ވެލީގައި ނުހިނގުން •	މަގުމަތީގައި އުޅޭ ބުޅަލުގައި އަތްނުލުން •	ބުޅަލުގެ ނަޖިހުން ރައްކާތެރިވުން ނޫނީ ބުޅަލުގެ ނަޖިހާ ދުރުވުން ނުވަތަ ނަޖިހުގައި ނުޖެހުން •	ބުޅާ ގެންގުޅޭ ފަރާތްތަކުން ބުޅާ ޑިވޯމްކުރުން •	ބުޅާ ބާއްވާފައި އޮންނަ ލިޓަރ ބޮކްސް ސާފުކުރާއިރު އަންގި ބޭނުންކުރުން •	ބުޅާ ބާއްވާފައި އޮންނަ ލިޓަރ ބޮކްސް ސާފުކުރުމަށްފަހު ސައިބޯނިލައިގެން ރަނގަޅަށް އަތްދޮވުން •	ކުޑަކުދިން ޕާކު، މައިޒާން ފަދަ ތަންތަނަށް ގޮސްއުޅޭއިރު ވެއްޔަށް އަތްލިޔަނުދިނުން •	ގިނަގިނައިން ސައިބޯނިލައިގެން އަތްދޮވުމަށް އާދަކުރުން
ފުއާދު ތައުފީޤު
ފުއާދު ތައުފީޤު އަކީ ދިވެހިރާޢްޖޭގެ އިލެކްޝަން ކޮމިޝަނަރުކަން ދެފަހަރު ކޮށްފައިވާ ބޭފުޅެކެވެ. ފުއާދަކީ 2013 ވަނަ އަހަރުގެ ރިޔާސީ އިންތިހާބު ބޭއްވި އިރު، އެ ކޮމިޝަންގެ ރައީސް ކަން ކުރެއްވި ބޭފުޅެކެވެ.ސުޕްރީމް ކޯޓުގެ އަމުރަށް ނުކިޔަމަންތެރިވި ކަމަށް ކަނޑައަޅާ ފުއާދު ތައުފީގުގެ މައްޗަށް 2014 ވަނަ އަހަރު ހަ މަސް ދުވަހުގެ ޖަލު ހުކުމެއް އިއްވި އެވެ.
މާޗޫ ޕީކްޗޫ
މާޗޫ ޕީކްޗޫ ބިނާކުރެވިފައިވަނީ މީލާދީން 1460 ވަނަ އަހަރު ކަމުގައި ވިޔަސް އިންކާ ރަސްކަމުގެ ވެރިކަންކުރާ ތަނެއްގެ ގޮތުގައި މިރަށް ހަމަޖެހިގެން ދިޔައީ އޭގެ ގަރުނެއް ފަހުންނެވެ. މާޗޫ ޕީކްޗޫ އަކީ ގެއްލި ފޮރުވިފައިވާ ތަނެއްގެ ގޮތުގައި އޮއްވައި ދުނިޔޭގެ ސަމާލުކަމަށް މިތަން ގެނައީ އެމެރިކާގެ ތާރީޚީ ޢިލްމުވެރިޔާ ހިރާމް ބިންހަމް 1911 ވަނަ އަހަރު ގައެވެ. އެދުވަހުން ފެށިގެން މާޗޫ ޕީކްޗޫ ވެފައިވަނީ ފަތުރުވެރިންގެ މެދުގައި މަގުބޫލު ތަނެއް ކަމުގައެވެ.
ޔުނެސްކޯގެ ފަރާތުން ދުނިޔޭގެ އާޘާރީ ތަރިކައެއްގެ ގޮތުގައި މާޗޫ ޕީކްޗޫ ހޮވައި އެކަން އިޢުލާންކޮށްފައިވަނީ 1983 ވަނަ އަހަރު އެވެ. އަދި 7 ޖުލައި 2007 ގައި މިތަންވަނީ ދުނިޔޭގެ އައު 7helllo އަޖައިބުގެ ތެރޭގައި ހޮވިގެން ގޮސްފައެވެ.
އިތުރު ފާލަންތައް
ޤިސްމު:ދުނިޔޭގެ އަޖައިބުތައް
ކަންފަތުގެ ތޫރި
ކަންފަތުގެ ތޫރިއަކީ ކަންފަތުގެ ބޭރު ބަޔާއި، ކަންފަތުގެ މެދުަބައި ވަކިކޮށްދިނުމަށް "ކޯން އެއްގެ ބައްޓަމަށް" އިންނަ ތުނި ދުއްޔެކެވެ. ކަންފަތުގެ ތޫރީގެ ބޭނުމަކީ ކަންފަތަށް ވަންނަ އަޑުތައް ނަގައިދީ، ކަންފަތުގެ މެދުގައިވާ ކަށިކޮޅުތަކަށް ފޯރުކޮށްދިނުމެވެ. އަދި އެއަށްފަހު ދިޔައިން ފުރިފައިވާ ކޮކްލިއާ ގައިވާ އޯވަލް ވީންޑޯ އަށް ފޯރުކޮށްދިނުމެވެ. ކަންފަތުގެ ތޫރި ފަޅައިގެން ހިނގައްޖެނަމަ، އަޑުއިވުމުން މަހުރޫވުމވުމަކީ އެކަށީގެންވާ ކަމެކެވެ.
ސިޓީ
ސިޓީގެ ބާވަތްތައް
ސިޓީ ބެހެނީ މަިގަނޑު 2 ބާވަތެއްގެ މައްޗަށެވެ. އެއީ ރަސްމީ ސިޓީ އާއި އަމިއްލަ ސިޓީއެވެ. ރަސްމީ ސިޓީއަކީ ރަސްމީ ފަރާތަކުން ލިޔާ ސިޓީ އެވެ. އަމިއްލަ ފަރާތަކުން ލިޔާ ކޮންމެ ސިޓިއެއް ވާނީ އަމިއްލަ ސިޓީ އަކަށެވެ. ނަމަވެސް މިއިން ކޮންމެ ބާވަތެއް 2 ބަޔަކަށް ބެހިފައި ވެއެވެ. އެއީ:
ބައިގަޅި ފުންނަ
ބައިގަޅި ފުންނަ ނުވަތަ އަކީ ރާއްޖޭގެ ތިލަ ފަޅުތަކާއި ވިލުތަކުގައި އުޅޭ ފުންނައެކެވެ. މިފުންނަ އާންމުގޮތެއްގައި އުޅެނީ ވެލިގަނޑުގައި ހޮރު ކޮނެގެން ނިވާކަން ހޯދައިގެންނެވެ. އާންމުގޮތެއްގައި އުޅެނީ ޖޯޑްޖޯޑަށެވެ. މަހުގެ އާންމު ކާނާއަކީ މޫދު ފެއްސާއި ކަކުނި ފާނޑުގެ ސޫތްޕެވެ. މިއީ ދިވެހިން ކައިއުޅޭ މަހެއް ނޫނެވެ.ވުމާއެކު މިމަސް ހިފުމަށް ދިވެހިން ވަކި ކަހަލަ މަސްވެރިކަމެއް ނުކުރެއެވެ. މިއީ ކުޑައިސްކޮޅެއްގެ މަހެކެވެ. މިމަސް އެންމެ ބޮޑުވަނީ 15 ސެންޓި މީޓަރަށެވެ.
ޤިސްމު:ދިވެހިރާއްޖޭގައި އުޅޭ މަސްތައް
ޖާވިދު އަޚްތަރު
ާވިދު އަޚްތަރު ( އުފަންވެފައިވަނީ ޖެނުއަރީ 17، 1945 ) އަކީ އިންޑިޔާގެ ހިންދީ އަދި އުރުދޫ ބަހުން ޅެންހައްދަވާ ޅެންވެރިއެކެވެ. ލަވަ ލިޔުންތެރި އެކެވެ. އަދި ސްކްރިޕްޓް ލިޔުންތެރި އެކެވެ. 1970 އަދި 1980 ގެ އަހަރުތަކުގައި ފިލްމީ ތަރި ސަލްމާން ޚާން ގެ ބައްޕަ ސާލިމް ޚާން އާއި ގުޅިގެން ވަރަށް ގިނަ ފިލްމް ތަކެއްގެ ސްކްރިޕްޓް ލިޔެފައި ވެއެވެ. އަދި އޭރު ލިޔުނު ސްކްރިޕްޓް ތަކުގައި ސާލިމް-ޖާވިދު ކުރުނަމެއްގެ ގޮތުން ބޭނުންކުރެވުނެވެ. ޖާވިދު އަޚްތަރު ފުރަތަމަ ކައިވެނިކުރީ ހިންދީ ފިލްމް ސްކްރިޕްޓް ލިޔުންތެރިޔާ ހަނީ އިރާނީ އާއެވެ. އެދެމަފިރިންނަށް ދެކުދިން ލިބިފައިވެއެވެ. އެއީ ފިލްމް ޑައިރެކްޓަރުން ކަމުގައިވާ ފަރުހާން އަޚްތަރު، ޒޯޔާ އަޚްތަރު އެވެ. ހަނީ އިރާނީ ވަރިކުރުމަށްފަހު ޖާވިދު އަޚްތަރު ދެވަނަ އަށް ކައިވެނިކުރީ ޅެންވެރިޔާ ކައިފީ އަޒްމީގެ ދަރި ފިލްމީ ބަތަލާ ޝަބާނާ އަޒްމީ އާއެވެ.
އެހެނިހެން އެވޯޑްތައް
ޤިސްމު:ހިންދީ ފިލްމީ ތަރިން
ސެންޓްރަލް ނާރވަސް ސިސްޓަމް
thumb|200px|ސެންޓްރަލް ނާރވަސް ސިސްޓަމްގެ ޑައިގްރަމްއެއް: 1. ސިކުނޑި 2. ސެންޓްރަލް ނާރވަސް ސިސްޓަމް  (ސިކުނޑި އަދި ނާރު ރޮނދި) 3. ސްޕައިނަލް ކޯޑް މަރުކަޒީ ނާރުތަކުގެ ނިޒާމް ނުވަތަ އަކީ ނާރުތަކުގެ ނިޒާމްގެ އެންމެ ބޮޑު ބައެއް ޙިއްޞާކުރާ ބައެވެ. ސެންޓްރަލް ނާރވަސް ސިސްޓަމް ގައި ހިމެނޭ ސިކުނޑި އޮންނަނީ ބޮލުގެ ނާށިގަނޑުގެ ތެރޭގައެވެ. ސްޕައިނަލް ކޯޑް އިންނަނީ މައިބަދައިގެ މަތިން ފެށިގެން ތިރިއަށް ކަށިތަކުގެ މެދުން އުފެދިފައިވާ މަގުގެ ތެރޭގައެވެ. މާނައަކީ ސްޕައިނަލް ކޯޑް ފެށިފައި އިންނާނީ ސިކުނޑީގެ ތިރިންނެވެ.
ކުޑަ ދަރިފުޅު ބަނޑުގައި އުފެދެމުން އަންނައިރު ސެންޓްރަލް ނާރވަސް ސިސްޓަމް އުފެދިގެން އަންނަނީ ނިއުރަލް ޕްލޭޓް(Neural plate) އިންނެވެ. ނިއުރަލް ޕްލޭޓް އަކީ ކުޑަ ދަރިފުޅުގެ ހަށިގަނޑުގެ ބައިތައް އުފެދިގެން އަންނަ މައި ތިން ފަށަލައިގެ ތެރެއިން އެންމެ ބޭރަށް އިންނަ އިކްޓޮޑާރމް(Ectoderm) ގެ ބައެކެވެ. ހަށިގަނޑުގައި ކުޑަ ދަރިފުޅު ބޮޑުވެގެން އަންނަ އައުމުގެ ތެރޭގައި ނިއުރަލް ޕްލޭޓް ނިއުރަލް ޓިއުބު(Neural tube) އަށް ބަދަލު ވެއެވެ. ނިއުރަލް ޓިއުބުގެ އެތެރޭ ބައިން ސިކުނޑީގެ ތެރޭގައިވާ ''ވެންޓްރިކަލްތަކުގެ ނިޒާމް އުފެދޭއިރު، ނިއުރަލް ޓިއުބުގެ އެހެން ބައިތަކުން ސިކުނޑި އަދި ސްޕައިނަލް ކޯޑް އުފެދިގެން ދެއެވެ. އަދި ސިކުނޑިން ބްރެއިން ސްޓެމް އާއި އެހެނިހެން ބައިތައް އުފެދިގެން ދެއެވެ.
އިތުރު ފާލަންތައް
ޤިސްމު:އިންސާނާގެ ހަށިގަނޑު ޤިސްމު:ނާރުތަކުގެ ނިޒާމް
މުޙައްމަދު އިސްމާއިލް ދީދީ
މުޙައްމަދު އިސްމާޢީލް ދީދީ(މީރުބަހުރުގޭ މުޙައްމަދުދީދީ) ދުނިޔޭގެ އަލިކަން ދެކެވަޑައިގަތީ 17 ސެޕްޓެމްބަރު 1891 ވަނަ އަހަރު އެވެ. ތުއްޕުޅުއިރު އުޅުއްވީ އޭނާގެ މަންމަގެ އަރިހުގައެވެ. ބައްޕައަކީ މީރުބަހުރުގޭ އިސްމާއީލް ދީދީ އެވެ. މަންމައަކީ އެއްގަމުގޭ ދޮންދީދީ އެވެ.
ތައުލީމް
މުޙައްމަދު އިސްމާޢީލް ދީދީ ވަނީ އެޒަމާނުގައި މާލޭގައި ތިއްބެވި އެކިއެކި އެދުރުންގެ ކިބައިން ތަޢުލީމް އުގެންނެވި އެވެ. އުރުދޫ ބަހާއި އިގިރޭސިބަހާއި ، ހިސާބު ޢިލްމު ދަސްކުރެއްވީ އޭނާގެ ބައްޕގެ އަރިހުންނެވެ. ފަހުން އަލްއުސްތާޛު އަޙުމަދު ކާމިލް ދީދީ އާއި އަލްއަމީރު އިބްރާހީމް ފާމުލަދޭރި ކިލެގެފާނުގެ އަރިހުން އުރުދޫ ބަހާއި އިގިރޭސި ބަހުގެ ފެންވަރު މަތިކުރެއްވި އެވެ. ނަތީޖާއެއްގެ ގޮތުން އޭރު ޢިލްމީ ގޮތުން އެންމެ އިސް ސަފުގއި ތިއްބެވި އިލްމުވެރިންނާއި އެއްހަމަ ކުރެއްވި އެވެ.
މުޙައްމަދު އިސްމާއިލް ދީދީ އަކީ ދިވެހި ލިޔުންތެރި ކަމުގެ ދޮންތުއްކަލާ އެވެ. މީރު ބަހުރު އިސްމާޢީލް ދީދީގެ މުޙައްމަދު ދީދީ އެވެ. މީރު ބަހުރު އިސްމާޢީލް ދީދީ އަކީ އެޗްސީޕި ބެލް ރާއްޖެ ދުރުވެ ތާރީޚީ ހޯއްދުންތައް ހޯއްދެވިއިރު އަރިހުގއި އުޅުއްވި ބޭފުޅެކެވެ. އަދި މިނޫނަސް ތާރީޚީ ބޮޑެތި ކަންތައްތަކުގައި އޭނާ ބައިވެރިވެ ވަޑައިގެންފައި ވެއެވެ. ނަތީޖާއެއްގެ ގޮތުން މުޙައްމަދު އިސްމާޢީލް ދީދީ ތާރީޚަށް ލޯބިކުރައްވަން ފެއްޓެވީ އެވެ.
މުޙައްމަދު އިސްމާއިލް ދީދީ އަކީ އުރުދޫ،ހިންދީ، ސިންގަޅަ ބަހާއި އިނގިރޭސި ބަސް ދެނެވަޑައިގަންނަވާ ބޭފުޅެކެވެ. ރައްޔިތުންގެ މަޖިލްސްގައި އާއި އެނޫނަސް މެހެފިލްތަކުގައި ޤައުމީ ޚިދުމަތެއްގެ ގޮތުން އޭނާގެ ވާހަކަ ދެއްކުންތެރިކަން ބޭނުންފުޅު ކުރެއްވި ކުޅަދާނަ ވާހަކަ ދެއްކުންތެރިއެކެވެ. ޚިދުމަތްތެރި ލިޔުންތެރިއެކެވެ. މަޤުބޫލު ޝާއިރެކެވެ.ދިވެހި ތާރީޚާއި، ދިވެހި ބަހާއި އަދަބުގެ ޚާދިމެކެވެ. އަދަބީ ތަރިކައެއް ޤައުމަށް ދޫކުރި އަދީބެކެވެ.
މުޙައްމަދު އިސްމާއިލް ދީދީ އަކީ ދިވެހި ސަރުކާރުން ނެރުއްވި ސަރުކާރުގެ ޚަބަރު ގެ މުޙައްރިރުގެ ނާއިބެވެ. އޭނާއާއި މެދު އިބްރާހިމް ޝިހާބު ވިދާޅުވެފައިވެއެވެ. " ކޮންމެ އުންމަތެއްވެސް ހަޔާތުގެ މައިދާނަށް ނިކުންނަނީ އެތަކެއް ފަހަރު އަރި އަޅާލާ އެތަކެއް ފަހަރު ވެއްޓުމަށް ފަހުގައެވެ. މިގޮތުން އިސްމާއިލްދީދީ މެން ވެވަޑައިގަތް ޤުރުބާނީ އަކީ އަޅުގަނޑުމެންނާއި މާދަމާގެ ދަރިންނަށް އިބުރަތުން ފުރިގެންވާ ފިލާވަޅެކެވެ."
ލިޔުއްވާފައިވާ ފޮތްތައް
މުޙައްމަދު އިސްމާއިލް ދީދީ އަގިނަ ފޮތްތަކެއް ލިޔުއްވި މުޞައްނިފެކެވެ. އޭނާގެ މަޝްހޫރު ބައެއް ފޮތްތައް:
ފޮތްލިޔުއްވުމުގެ އިތުރުން ބޭރުބަސްބަހުން ދިވެހި ބަހަށް ތަރުޖަމާ ކުރެއްވުން މުޙައްމަދު އިސްމާއިލް ދީދީގެ ޚިދުމަތްތަކުގެ ތެރޭގައި ހިމެނެއެވެ. އެޗް.ސީޕީ ބެލްގެ ލިޔުއްވުންތަކާއި، މަޝްހޫރު ލާޓު ދިވެހިރާއްޖެ އައިސް ލިޔުނު ލިޔުންތަކާއި، އޭނާގެ އެހީތެރިޔާ ލިޔުނު ލިޔުންތައް ދިވެހިބަހަށް ތަރުޖަމާ ކުރެއްވީ މުޙައްމަދު އިސްމާއިލް ދީދީ އެވެ. އޭރު އަލަށް އުފެދުނު ތަޢުލީމީ ރޫޙަށް މަތިވެރި ދަރަޖައަކަށް އޭނާ އިޝްތިރާކް ދެއވިއެވެ. އަދި ރާއްޖޭގައި ފަރިވަމުން ދިޔަ އަދަބީ ގުލްޝަންގެ އެންމެ ޚާއްސަ އެއް މެންބަރު ކަމުގައި އޭނާ ވެވަޑައިގަތެވެ.
ރިފަރެންސް
ޤިސްމު:ޙަޔާތުނާމާ
ތޫފާން (ބުލްބުލް)
ތޫފާން ބުލްބުލް އަކީ އިންޑިޔާ ބަގްލަދޭޝް އަދި ވެސްޓް ބެންގަލް އަށް 2019 ވަނަ އަހަރުގެ ނޮވެމްބަރު މަހުގެ ތެރޭގައި ކުރިމަތިވި ނުރައްކާތެރި ތޫފާނެކެވެ.
ޔޫ.ޓީ.ސީ.
ކޯޑިނޭޓޭޑް ޔުނިވާރސަލް ޓައިމް
Aikajärjestelmä
ފެބްރުއަރީ
ފެބްރުއަރީ މަހަކީ މީލާދީ ކަލަންޑަރުގެ ދެވަނަ މަހެވެ.
މަރުވި މީހުން
ޤިސްމު:ފެބްރުއަރީ
ދާއޫދުގެފާނު
ދާއޫދުގެފާނަކީ ﷲ ގެ ރަސޫލެކެވެ. އެއީ ސުލައިމާނުގެފާނުގެ ބައްޕާފުޅެވެ.
ޤިސްމު:Islamic prophets
David (Israel) Daudi (Biblia)
Almazán
އަލްމަޒްއާން އަކީ ސްޕެއިންގެ ކެސްޓައިލް އެންޑް ލިއޯންގެ ސޯރިއާ ޕްރޮވިންސްގެ ކުޑަ ރަށަކަށް ކިޔާ ނަމެކެވެ. 2001 އަހަރުގެ ބޯހިމެނުމުގެ ނަތިޖާ ދެއްކި ގޮތުގައި މި މުނިސިޕަލްޓިގެ އާބާދީ އަކީ 5،700 މީހުންގެ އާބާދީއެކެވެ.
ވިޝްކާ
ވިޝްކާ އަކީ 201ތ ވަނަ އަހަރު ނިކުމެފައިވާ ދިވެހ ފިލްމެކެވެ.
ސުލައިމާނުގެފާނު
ޤިސްމު:Islamic prophets
ބުރާސްފަތި ދުވަސް
ބުރާސްފަތި ދުވަހަކީ ހަފްތާގެ ހަތަރުވަނަ ނުވަތަ ފަސްވަނަ ދުވަހެވެ. ބުރާސްފަތި ދުވަހަކީ ހުކުރު ދުވަހާއި ބުދަ ދުވަހާ ދެމެދު އަންނަ ދުވަހެވެ.
ޤިސްމު:ހަފްތާގެ ދުވަސްތައް
ވެލި ފުންނަ
ވެލި ފުންނަ ނުވަތަ އަކީ ރާއްޖޭގެ ތިލަފަޅު ތަކުން ފެށިގެން 25 މީޓަރުގެ ފުނުގައި އުޅޭ ކުޑަ އިސްކޮޅެއްގެ މަހެކެވެ. މިފުންނަ އެންމެ ބޮޑުވަނީ 8 ސެންޓި މީޓަރަށެވެ. މިބާވަތުގެ ފުންނަ އާންމުކޮށް އުޅެނީ އަޑީގައި ވެލި ހުންނަ ހިސާބު ތަކުގައެވެ. ގިނައިން ފެންނާނީ ވެލިގަނޑުގައި ނުވަތަ ގާގަލުގައި ބަނޑު ޖައްސާލައިގެން ނުވަތަ އިށީދެގެން ތިއްބައެވެ. ރާއްޖޭގައި ގިނައިން އުޅޭ މަހެއް ކަމަށް ވިޔަސް މަހުގެ ކުޑަކަމުންނާއި ކުލަވަރު ހުންނަ ގޮތުން މިބާވަތުގެ މަހާމެދު މީހުން އެހާ ސަމާލުކަމެއް ނުދެއެވެ. މިއީ ދިވެހިން ކައިއުޅޭ މަހެއް ނޫނެވެ.ވުމާއެކު މިމަސް ހިފުމަށް ދިވެހިން ވަކި ކަހަލަ މަސްވެރިކަމެއް ނުކުރެއެވެ.
މަހުގެ ބުރަކަށިމަތީ ފުރަތަމަ ކޮތަރިބައިގައި 6 ހަރުކަށި ހުރެއެވެ. ދެވަނަ ކޮތަރިބައިގައި 1 ހަރުކައްޓާއެކު 11 މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި 1 ހަރުކައްޓާއެކު 11 މަޑުކަށި ހުރެއެވެ. ކަންފަތް ގަނޑުގައި 15 އާއި 17 އާއި ދެމެދުގެ އަދަދަކަށް މަޑުކަށި ހުރެއެވެ. މަހުގެ ތުންކޮޅު ހުންނަނީ މޮށްކޮށެވެ. މަހުގެ ލޮލުގެ ތިރީގައި ކަޅުކުލައިގެ ފުޅާ ރޮނގެއް ހުރެއެވެ. މިމަހަށް ކިޔާ ވަކި ޚާއްޞަ ނަމެއް ރިކޯޑް ކުރެވިފައި ނެތުމާއެކު މަހުގެ ޢިލްމީ އަދި އިގިރޭސި ނަމާ ގުޅޭގޮތުން މިމަހަށް  ވެލި ފުންނަކިޔާފައިވަނީ އެވެ.
ޤިސްމު:ދިވެހިރާއްޖޭގައި އުޅޭ މަސްތައް
ހުކުރު ދުވަސް
ހުކުރު ދުވަހަކީ ހަފްތާގެ ފަސްވަނަ ނުވަތަ ހަވަނަ ދުވަހެވެ. ބުރާސްފަތި ދުވަހާއި ހޮނިހިރު ދުވަހާ ދެމެދު އަންނަ ދުވަހަކީ މި ދުވަހެވެ.
ޤިސްމު:ހަފްތާގެ ދުވަސްތައް
ޝަބާނާ އަޒްމީ
ޝަބާނާ އަޒްމީ ( އުފަންވެފައިވަނީ 18 ސެޕްޓެމްބަރ 1950، ނިއުދިއްލީ، އިންޑިޔާ ) އަކީ އިންޑިޔާގެ ފިލްމީ ދާއިރާގައި ހަރަކާތްތެރިވި މަޝްހޫރު ފިލްމީ އެކްޓްރެސް އެކެވެ. އޭނާ އަކީ ފިލްމީ ތަރިއެއްގެ އިތުރުން އިޖުތިމާއީ ހަރަކާތްތެރި އެކެވެ. ޝަބާނާ އަކީ އިންޑިޔާގެ ލަވަ ލިޔުންތެރިޔާ ޖާވިދު އަޚުތަރުގެ މިހާރުގެ އަންހެނުންނެވެ. މިއީ އަޚުތަރު-އަޒްމީ ޚާންދާން އަށް ނިސްބަތްވާ ފަންނާނެކެވެ.
އެހެނިހެން އެވޯޑްތައް
ޤިސްމު:ހިންދީ ފިލްމީ ތަރިން
ކައިފީ އަޒްމީ
thumb|ކައިފީ އަޒްމީ ކައިފީ އަޒްމީ ( އުފަންވީ 1919- ނިޔާވީ 10 މެއި 2002 ) އަކީ އުރުދޫ އަދި ހިންދީ ލަވަލިޔުންތެރި އެކެވެ. އަދި ޅެންވެރިއެކެވެ. ކައިފީ އަޒްމީ އަކީ މަޝްހޫރު ހިންދީ ފިލްމް އެކްޓްރެސް ޝަބާނާ އަޒްމީގެ ބައްޕަ އެވެ.
ލިބިފައިވާ އެވޯޑްތައް
ޤިސްމު:ހިންދީ ފިލްމީ ތަރިން
ވިކިޕީޑިއާގެ ޚުލާސާ
ވިކިޕީޑިއާ އަށް މަރުހަބާ! ވިކިޕީޑިޔާ އަކީ ތަފާތު އެތައް ބަހަކުން މިނިވަން ކަމާއި ފަސޭހަކަމާއެކު ތާޒާ މަޢުލޫމާތު ބަދަލު ކުރުމަށްޓަކައި ޤާއިމުކުރެވިފައިވާ އެކުމާފާނެކެވެ. ނުވަތަ މައުސޫޢާއެކެވެ. ވިކިޕީޑިއާ ގާއިމުކުރެވުނީ 2001 ވަނަ އަހަރުގެ ޖަނަވަރީ މަހުގެ ތެރޭގައެވެ. ދިވެހި ވިކިޕީޑިއާގެ އަމަލީ މަސައްކަތް ފެށުނީ 2004 ވަނަ އަހަރުގެ އޮގަސްޓު މަހުގެ ތެރޭގައެވެ. ވީކިޕީޑިއާގެ ދިވެހި ޞަފްޙާ ތަކުގައި މިވަގުތު Special:Statistics މައުޟޫޢަކާ ގުޅޭ މަޢުލޫމާތު ހިމެނިފައިވާނެއެވެ. ދިވެހި (މަހަލް) ބަހުގެ މި އެކުމާފާނު (އެންސައިކްލޮޕީޑިއާ) އެކުލަވާލުމުގައި ތިޔަބޭފުޅުންނަށްވެސް ވަރަށް ފަސޭހަކަމާއެކު އަޅުގަނޑުމެންނާ ބައިވެރިވެ ވަޑައިގެންނެވިދާނެއެވެ. މިގޮތުން މެންބަރުންގެ ޞަފްޙާއަށް ވަޑައިގެން މެންބަރުކަން ހާސިލު ކުރައްވާށެވެ. މިއީ ބަހަށާއި އިލްމަށް ކުރެވޭ ވަރަށް ބޮޑު ހިދުމަތެކެވެ. އެހެން ކަމުން ތިޔަ އެންމެހާ ބޭފުޅުން މިކަމުގައި ބައިވެރިވެ ވަޑައިގަތުމަކީ އަޅުގަނޑުމެންގެ ވަރަށް ބޮޑުއެދުމެކެވެ. މިވަގުތު އިނގިރޭސި ވިކިޕީޑިއާގައި އެއް މިލިއަނަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައިވެއެވެ. މި ސަރަހައްދުގެ ބަސްތަކުގެ ތެރެއިން މަރާތީ ވިކިޕީޑިއާގައި ތިން ހާހަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައިވެއެވެ. އަދި ހިންދީ ވިކިޕީޑިއާގައި ބާރަސަތޭކަ އަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައި ވާއިރު އުރުދޫ ވިކިޕީޑިއާގައި ހަ ސަތޭކައަށް ވުރެ ގިނަ މައުޟޫއާ ބެހޭ މައުލޫމާތު ހިމެނިފައިވެއެވެ. އައު މަޒުމޫނުތައް ލިޔުއްވާނެ ގޮތާއި މަޒުމޫނުތަކުގައިވާ މައުލޫމާތުތައް ފުރިހަމަ ކުރުމަށް ޓަކައި އުނިއިތުރު ގެންނަވާނެ ގޮތް ދަސްކުރެއްވުމަށް އައު މެންބަރުންގެ އަށްޓަށް ވަޑައިގަންނަވާށެވެ.
އިސްމާޢީލް ވަޖީހް
އިސްމާއީލް ވަޖީހް އަކީ ކުރީގެ ދިވެހި ފިލްމީ ތަރިއެކެވެ. އޭނާވަނީ ތަފާތު ވީޑިއޯ ލަވަތަކާއި، ޓީޥީ ޑްރާމާތައް އަދި ފީޗަރ ފިލްމް ތަކުން ފެނިފައެވެ.
އަމިއްލަ ދިރިއުޅުން
ދަރިންނަށް ކިޔަވައި ދިނުމަށްޓަކައި ވަޖީހު އާއި އޭނާގެ އާއިލާ ސިންގަޕޫރަށް ބަދަލުވީ 2001 ވަނަ އަހަރު އެވެ. ވަޖީހް ގެ 5 ކުދިން އެބަތިބިއެވެ. އޭނާގެ އަންހެނުންނަކީ އިންޑިޔާ އަށް އުފަން އަންހެނެކެވެ. މިހާރު ވަޒީފާ އަދާކުރަނީ ސިންގަޕޫރުގައި ހުންނަ ދިވެހި ސަރުކާރުގެ ގަވަމެންޓް ސެންޓަރ ގައެވެ.
ފިލްމީ ދާއިރާއަށް ވަނުން
ވަޖީހު ފިލްމީ ދާއިރާއަށް ވަދެފައިވަނީ ވަރަށް ކުރިންނެވެ. އޭނާކުޅެފައިވާ ބައެއް ފިލްމްތައް ތިރީގައި މިވަނީ އެވެ.
ކުޅެފައިވާ ޑްރާމާތައް
އިތުރު ފާލަންތައް
ޤިސްމު:ދިވެހި މުނިފޫހިފިލުވުމުގެ ދާއިރާ
މަރިޔަމް ޝަހުޒާ
އިތުރު ފާލަންތައް
ޤިސްމު:ދިވެހި މުނިފޫހިފިލުވުމުގެ ދާއިރާ
ހޮނިހިރު ދުވަސް
ހޮނިހިރު ދުވަހަކީ ހަފްތާގެ ހަވަނަ ނުވަތަ ހަތްވަނަ ދުވަހެވެ. ހޮނިހިރު ދުވަސް އަންނަނީ އާދިއްތަ ދުވަހާއި ހުކުރު ދުވަހާ ދެމެދުއެވެ.
ޤިސްމު:ހަފްތާގެ ދުވަސްތައް
ޔޫސުފުގެފާނު
ޔޫސުފުގެފާނަކީ ޔައުޤޫބުގެފާނުގެ ބާރަ ބޭފުޅުންގެ ތެރެއިން އެއް ބޭފުލެކެވެ. މި ކަލެގެފާނަކީ ވެސް ނަބީ ބޭކަލެކެވެ. ޔޫސުފްގެފާނުގެ ޙަޔާތްޕުޅުގެ ވާހަކަތައް ކީރިތިޤުރުއާނުގައި ފެށިގެން އަންނަނީ، އެކަލޭގެފާނަށް ފެނިވަޑައިގަންނަވާ ހުވަފެންފުޅެއްގެ ޚަބަރުންނެވެ. 11 ތަރިއާއި، އިރާއި ހަނދު އެކަލޭގެފާނަށް ސަޖިދަކުރާތީ ދެކެވަޑައިގަތް ހުވަފެންފުޅުގެ ވާހަކަ، ބައްޕާފުޅު ޔަޢްޤޫބު ޢަލައިހިއްސަލާމްގެ އަރިހުގައި ދެންނެވުމުން، ބައްޕާފުޅުގެ ނަޞޭޙަތަކަށްވީ އެ ހުވަފެންފުޅުގެ ވާހަކަ އެކަލޭގެފާނުގެ އެހެން އަޚުންނަށްވެސް ހާމަނުކުރައްވާ ސިއްރުކުރެއްވުމެވެ.
ޔޫސުފްގެފާނަކީ، މޫނުފުޅު ނުހަނު އަލި، ބުރުސޫރަ ރިވެތި ބޭކަލެކެވެ. އެކަލޭގެފާނުގެ މައްޗަށް، ބައްޕާފުޅު ޔަޢްޤޫބުގެފާނުގެ ހިތްޕުޅުގައި މާބޮޑު ކުލުނުވެތިކަމަކާއި ލޯތްބެއް އޮންނަކަމަށް، އެކަލޭގެފާނުގެ އެއްބަފާ އަޚުންނަށް ކުރެވެންފެށި ކުށްހީތަކުގެ ނަތީޖާއެއްގެގޮތުން، އެ ހުރިހާ އަޚުންގެ ހިތްތަކުގައި، ޔޫސުފްގެފާނާއިމެދު ޙަސަދަވެރިކަން އުފެދެއެވެ. އަދި މިޙަސަދައިގެ ގިނި ގަދަވެ، ޔޫސުފްގެފާނު ގޮވައިގެން އެކަލޭގެފާނުގެ އަޚުން ދުރު ހިސާބަކަށްގޮސް، ދަތުރުވެރީން ފެންނެގުމަށްޓަކައި ހަދާފައިހުރި ފުން ވަޅެއްގެ ތެރެއަށް އެކަލޭގެފާނު އެއްލާލިއެވެ. އަދި ޔޫސުފްގެފާނުގެ ގަމީސްކޮޅުގައި ޖަނަވާރެެއްގެ ލޭ އުނގުޅައިގެން ބައްޕާފުޅުގެ އަރިހަށް އެނބުރިއައިސް، ތުއްޕުޅު ޔޫސުފްއާއި، މިނިވާވަގެއް ޙަމަލަދީ، ޔޫސުފް ކާލައިފިކަމަށް ޚަބަރުދިނެވެ.
ވަޅުގެ ތެރެއަށް ވައްޓާލާފައިވާ ތުއްޕުޅު ޔޫސުފް، ފެނުނީ، ފެން ހޯދުމަށް އެ ވަޅުގެ ކައިރިއަށް އައި ޤާފިލާއެއްގެ ބަޔަކަށެވެ. އެދުވަސްވަރަކީ އަޅުންގެގޮތުގައި އިންސާނުން ވިއްކުމުގެ ބާޒާރު ތިޔާގި ދުވަސްވަރެއްކަމުން ޤާފިލާގެ މީހުން، ޔޫސުފްގެފާނު ހޮވައިގެން، އެފަދަ ބާޒާރަކަށް ގެންގޮސް ނޯކިރީކޮށްދޭ އަޅުކުއްޖެއްގެގޮތުގައި ވިއްކާލީއެވެ.
ބާޒާރުން ޔޫސުފް ބައްލަވައިގަތީ، މިޞްރުގެ ޚަޒާނާތަކުގެ ވަޒީރެވެ. އޭނާ ޤަޞްދުކުޅައީ ދަރިއެއްގެގޮތުގައި ޔޫސުފްގެފާނު ބެލުމަށެވެ. މިގޮތުގައި ވަޒީރުގެ ގޭގައި ޔޫސުފްގެފާނު އުޅުއްވަނިކޮށް، ވަޒީރުގެ އަނބިކަނބަލުން، ނުރަނގަޅު ގުޅުންތަކެއް ޔޫސުފްގެފާނާއިއެކު ބޭއްވޭތޯ ގަދަބާރުން މަސައްކަތްކުރިއެވެ. މިކަމުގެ ޚަބަރުތައް ބޭޒާރުވެ، އުފެދުނު ފިތުނައިގެ ނަތީޖާއަކީ، ޔޫސުފްގެފާނު ޖަލުގައި ހައްޔަރުކުރުމެވެ. ޖަލުގެ މިތުރުންގެގޮތުގައި ދެމީހަކު ޔޫސުފްގެފާނަށް ލިބިވަޑައިގަތެވެ. އެދެމީހުންނަށް ފެނުނު ހުވަފެން ޔޫސުފްގެފާނު ތަޢުބީރުކޮށްދެއްވިއެވެ. ޖަލުގެ ދެ މިތުރުންނާއިމެދުވެސް ކަން ހިނގައިދިޔައީ ޔޫސުފްގެފާނުގެ ތަޢުބީރާއި އެއްގޮތަށެވެ. ޖަލުން ސަލާމަތްވެ، ރާފޮދު އަރުވާ އޮގަރުގެ މަޤާމް ލިބުނުމީހާއަށް ޔޫސުފްގެފާނުގެ މަތީން ހަނދާންވީ، ރަސްގެފާނަށް ފެނިވަޑައިގަންނެވި ހުވަފެންފުޅެއްގެ ތަޢުބީރު ހޯއްދެވުމަށް ރަސްގެފާނު ބޭނުންފުޅުވި ހިސާބުންނެވެ.
ޖަލުގައި ހުންނެވި ޔޫސުފްގެފާނު، ރަސްގެފާނުގެ ހުވަފެންފުޅުގެ ތަޢުބީރު ވިދާޅުވެދެއްވިއެވެ. ޔޫސުފްގެފާނުގެ ތެދުވެރިކަމާއި ކުށެއްނެތްކަން ރަސްގެފާނަށް އެނގިވަޑައިގެންފިހިނދު، ޖަލުން ސަލާމަތްކުރައްވާ، ޚަޒާނާތަކުގެ ވަޒީރެއްކަމުގައި ލެއްވިއެވެ.
ރަސްގެފާނުގެ ހުވަފެންފުޅާއިވިދިގެން އައި ތިޔާގި ހަތްއަހަރަށްފަހު، ދެން ފެށުނު ތަދުމަޑުކަމުގެ ހަތް އަހަރުގައި، ކާބޯތަކެތި ހޯދުމަށް އެކިހިސާބުން އައި ޖަމާޢަތްތަކުގެތެރޭގައި، ޔޫސުފްގެފާނުގެ އަޚުންވެސް ހިމެނިއްޖެއެވެ. އޭރު ޔޫސުފްގެފާނު ހުންނެވީ، މިޞްރު ރަސްގެފާނުގެ ފުރިހަމަ ދަރަޖައާއި ޢިއްޒަތުގައެވެ. ރަސްކަމުގައި އެހުންނެވީ، އެއުރެންގެ އަތްތަކުން ފުން ވަޅަކަށް ވައްޓާލި ޔޫސުފްގެފާނުކަން، އެކަލޭގެފާނުގެ އަޚުންނަށް އެނގުނީ ގިނަ ގިނަ ހާދިސާތަކެއް ހިނގައިދިޔުމަށްފަހުއެވެ. ޔޫސުފްގެފާނު އެކަލޭގެފާނުގެ އަޚުންނަށް މަޢާފްކުރައްވާ ހެޔޮދުޢާކުރެއްވިއެވެ. އަދި އަޚުން ފޮނުއްވައިގެން ބައްޕާފުޅު ޔަޢްޤޫބް ޢަލައިހިއްސަލާމް ގެންނެވިއެވެ.
އަށްޑިހަ އަހަރަށްވުރެ ގިނަދުވަހުގެ ހިތާމައާއި ދިގު އިންތިޒާރަށްފަހު ރަސްކަމުގެ ދަރުބާރެއްގެ ތެރެއިން، ފުރިހަމަ ޢިއްޒަތުގައި ދެބަފައިކަލުން ބައްދަލުވެވަޑައިގަނެއެވެ. އެހިނދު ޔޫސުފްގެފާނުގެ އެގާރަ އަޚުންނާއި، ބަފައިކަލުންނާއި މައިކަނބަލުން، އިޙްތިރާމާއިއެކު ޔޫސުފްގެފާނަށް ކުރުނީސްކުރެއެވެ. ޔޫސުފްގެފާނަށް ފެނިވަޑައިގަތް ހުވަފެންފުޅުގެ ތަޢުބީރަކީ މިއީއެވެ.
މާރޗް
މާރޗް މަހަކީ މީލާދީ ކަލަންޑަރުގެ ތިންވަނަ މަހެވެ.
މަރުވި މީހުން
ޤިސްމު:މާރޗް
ކްރޯމިއަމް
ކްރޯމިއަމް އަކީ ޓްރޭސް އެލިމެންޓްގެ ތެރޭގައި ހިމެނޭ މާއްދާ އެކެވެ. މިމާއްދާ ތަފާތު 3 ބާވަތަކަށް ބެހިގެން ހަށިގަނޑުގައި މަސައްކަތް ކުރެއެވެ. އެވްރެޖް ބޮޑުމީހެއްގެ ހަށިގަނޑުގައި ކްރޯމިއަމް ހުންނަނީ 4 އާއި 6 މިލިގްރާމް އާއި ދޭތެރޭގެ މިންވަރަކަށެވެ. އުމުރުން ދުވަސްވުމުން މިމިންވަރު ދަށްވެއެވެ. ދިރާސާތަކުން ދައްކާ ގޮތުގައި ކްރޯމިއަމްގެ މިންވަރު މަތީ ދަރަޖައަކަށް ހުންނަ ކާބޯތަކެތި ކައިހަދާ މީހުންނަށް ހަކުރު ބަލި އަދި ހިތުގެ ބަލިތައް ޖެހުން މަދެވެ. ހަށިގަނޑުގައި ހަކުރު އޭގެ ރޯލް އަދާކުރުމުގައި ކްރޯމިއަމް އަކީ ވަރަށް ބޭނުންތެރި މާއްދާ އެކެވެ. ކްރޯމިއަމް އަކީ ގުލްކޯޒް ޓޮލަރެންސް ފެކްޓަރ އޭ ކިޔާ މާއްދާގެ ތެރޭގައި ހިމެނޭ ބާވަތެކެވެ. ހަށިގަނޑުގައި ހަކަތަ އުފެއްދުމަށްޓަކައި، އިންސިއުލިން އާއެކު ދިރުތަކަށް ގުލްކޯޒު ފޮނުވައިދިނުމުގައި މިމާއްދާ އެހީތެރިވެދެއެވެ. ކްރޯމިއަމް ބޭނުންވާ މިންވަރަށް ހަށިގަނޑަށް ލިބޭނަމަ ލޭގައި ހުންނަ ހަކުރުގެ މިންވަރު ހިފެހެއްޓުމަށްޓަކައި ބޭނުންވާ އިންސިއުލިން ބޭނުންކުރަންޖެހޭ ވަރު މަދުވެއެވެ. ހަމައެފަދައިން ކްރޯމިއަމް އަކީ ހަށިގަނޑުގައި ދައުރުވާ ލޭގެ ތެރޭގައި ހުންނަ ކޮލެސްޓްރޯލްގެ މިންވަރު ވެސް ދަށްކުރާ ބާވަތެކެވެ. އެހެންކަމުން ލޭމައްޗަށްދާ ބަލިން މީހާ ދުރުކޮށް ދިނުމުގައި ކްރޯމިއަމް އެހީވެދެއެވެ. ހަށިގަނޑުގައި ކްރޯމިއަމް ހުންނަންވާވަރަށްވުރެ މަދުވެއްޖެނަމަ، ލޭމައްޗަށްދިއުން، ކޮލެސްޓްރޯލް މައްޗަށްދިއުން، ހަކުރުމައްޗަށްދާގޮތް ވެއެވެ. މިފަދަ ބަލިތައް ޖެހުމުގެ އަލާމާތްތަކުގެ ތެރޭގައި، އާދަޔާ ޚިލާފަށް ފިކުރުބޮޑުވުން، ބަނޑުހައިވުން، ބަރުދަން ލުއިވުން، ކަރުހިއްކުން، އަދި އަވަސް އަވަހަށް ކުޑަކަމުދާންޖެހުން ހިމެނެއެވެ. ކްރޯމިއަމް ލެވެލް އުމުރުން ދުވަސްވުމުން އާންމުކޮށް ހަށިގަނޑުން މަދުވާން ފަށައެވެ. މީގެ ނަތީޖާއެއްގެ ގޮތުން ހަކުރު ބަލި ޖެހުމާއި ލޭމައްޗަށްދިއުން މެދުވެރިވުމަށް މަގުފަހިވެދެއެވެ. އެހެންކަމުން އުމުރުން ދުވަސްވުމުން ކްރޯމިއަމް އެކުލެވޭ ކާނާ ކެއުމުގައި އިތުރަށް ސަމާލުވާން ޖެހެއެވެ. ކްރޯމިއަމް އެކުލެވޭ ކާނާގެ ތެރޭގައި، ގެރިމަސް، މޭގަނޑު، ކުކުޅުބިހުގެ ގޮބޮޅި، އިތާމަސް، އަސޭމިރުސް، ނުކަނޑާހުރި ގޮވާން، އަދި އާފަލް ހިމެނެއެވެ. ކްރޯމިއަމް ގެ ކަނޑައެޅިފައިވާ ވަކި ކެލަމިން ( ދުވަހެއްގައި ކެއުމަށް ލަފާދޭ މިންވަރު ) އެއް ނޯވެއެވެ. ރަގަޅު ގޮތެއް ކަމަށްބަލަނީ 50 އާއި 200 މައިކްރޯ ގްރާމް އާއި ދެމެދުގެ މިންވަރެއް ލިބޭވަރަށް މިބައި ކާނާގައި ހިމެނުމެވެ. ސްޓެއިންލެސް ސްޓީލް ފަދަ ތެލީގައި ކާބޯތަކެތި ކެއްކުމުން ކާނާގައި ކްރޯމިއަމް އެކުލެވެއެވެ. މިގޮތުން ކެއްކުމުގެ ތެރޭގައި ހުތް އަޅައިގެން ކައްކައިފިނަމަ ކްރޯމިއަމް އާއެކު ޑައެޓްރީ ކްރޯމިއަމް ކިޔާ ބާވަތެއް ވެސް އުފެދެއެވެ. މިދެވައްތަރަކީ ވެސް ހަށިގަނޑަށް ބޭނުންތެރި ދެވައްތަރެވެ.
ރިފަރެންސް
ޤިސްމު:ކާނާގެ ބައިތަކާއި ވައްތަރުތައް
އާދިއްތަ ދުވަސް
އާދިއްތަ ދުވަހަކީ ހޯމަ ދުވަހާއި ހޮނިހިރު ދުވަހާ ދެމެދު އަންނަ ދުވަހެވެ.
ޤިސްމު:ހަފްތާގެ ދުވަސްތައް
ޑރ. މަރިޔަމް ޝަހުނީޒާ ނަސީރު (ޕީއެޗްޑީ)
ޑރ މަރިޔަމް ޝަހުނީޒާ ނަޞީރު (ތިލަދޫ، ހއ. ދިއްދޫ) އަކީ ތައުލީމީ ދާއިރާއިން ޕީއެޗްޑީ ހާޞިލްކުރައްވާފައިވާ ފަރާތެކެވެ.
ކޮސްޓަރީކާ
ކޮސްޓަރީކާއަކީ މެދުތެރޭ އެމެރިކާއަށް ނިސްބަތްވާ ޤައުމެކެވެ.
އަވަސް ކަޅިއަކުން ބަލައިލުމެއް
ކޮސްޓަރީކާގެ ރަސްމީ ބަހަކީ ސްޕެނިޝް ބަހެވެ. މީގެ އިތުރުން މެކަތެލްޔޫ ބަހަކީ ވެސް ބަލައިގަނެވިފައިވާ ބަހެކެވެ. އިނގިރޭސި ބަހުން މި ޤައުމުގެ މީހުންނަށް ކިޔަނީ ކޮސްޓަރީކަންސްއެވެ. ނުވަތަ ތީކޯސްއެވެ. ޤައުމުގެ އެންމެ ބޮޑު ޝަހަރަކީ ސަން ޖޯސްއެވެ. މި ޤައުމުގެ ވެރިރަށަކީ ވެސް މިއީއެވެ. މިއީ ދުސްތޫރީ ޑިމޮކްރަސީއެކެވެ. ރިޔާސީ ޖުމްހޫރިއްޔާއެކެވެ. ޤައުމުގެ އާބާދީއަކީ 4 މިލިއަނެވެ. އެހެންކަމާއެކު، މިއީ ދުނިޔޭގައި 118 ވަނައަށް އެންމެ އާބާދީ ބޮޑު ޤައުމެވެ. ބިމުގެ ބޮޑުމިނަކީ 51100 އަކަކިލޯމީޓަރެވެ. ދުއްވާއެއްޗެހި ދުއްވަނީ ކަނާތްފަރާތުންނެވެ. އިންޓަނެޓް ކޯޑަކީ cr. އެވެ. ކޯލިން ކޯޑަކީ +506 އެވެ. ފައިސާގެ ގޮތުން ބޭނުންކުރަނީ ކޮލޯންއެވެ.
ނަން
މި ޤައުމުގެ ރަސްމީ ނަމަކީ ރިޕަބްލިކް އޮފް ކޮސްޓަރީކާއެވެ. “ކޮސްޓަރީކާ” މި ނަމުގެ މާނައަކީ ރިޗް ކޯސްޓް ނުވަތަ މުއްސަނދި އައްސޭރިއެވެ.
ޖުޣުރާފީ
ކޮސްޓަރީކާގެ އުތުރުގައި އޮތީ ނިކަރާގުއާއެވެ. އިރުމައްޗާއި ދެކުނުގައި އޮތީ ޕެނަމާއެވެ. ހުޅަނގުގައި އޮތީ ޕެސިފިކް މާކަނޑެވެ. އިރުމަތީގައި އޮތީ ކެރީބިޔަން ކަނޑެވެ. ކޮސްޓަރިކާ އަކީ ވަރަށް ތަފާތު ގައުމެކެވެ.
ތާރީޚު
އާސާރީ ހެކިތަކުން ދައްކާ ގޮތުގައި ކޮސްޓަރީކާއަކީ ވަރަށް ކުރީއްސުރެ މީހުން އާބާދުވެފައިވާ ތަނެކެވެ. ސްޕޭނު މީހުން މި ޤައުމަށް އައިސްފައި ވަނީ މީލާދީން 16 ވަނަ ޤަރުނުގައެވެ. ކޮސްޓަރީކާގެ އަޞްލު ރަށްވެހީންގެ ތެރެއިން އެމީހުންގެ ނަސްލު ދެމެހެއްޓުމަށް ޓަކައި ދިރިތިބީ ވަރަށް މަދުބައެކެވެ. ޔޫރަޕު މީހުން މި ބައްރަށް އަލަށް ގެނައި ބަލިތަކަށް ހަށިގަނޑުގެ ދިފާޢީ ނިޒާމު ތައްޔާރުވެފައި ނެތުމުގެ ސަބަބުން އެންމެ ފުރަތަމަ ޝިކާރައަކަށް ވެގެން ދިޔަ އާބާދީއަކީ ކޮސްޓަރީކާގެ އަޞްލު ރަށްވެހީންގެ އާބާދީއެވެ. މީގެ ތެރެއިން ގިނަ ބަޔަކު މަރުވެގެން ގޮސްފައިވަނީ ކަށިވިދުރީގެ ސަބަބުންނެވެ. ދެން ތިބި މީހުން މަރުވެފައިވަނީ ސްޕެއިނު މީހުން އެމީހުންނާ ދޭތެރޭ ކަންތައް ކުރި އިހާނާތްތެރި ގޮތްތަކުގެ ސަބަބުންނެވެ. ޔޫރަޕުގެ މީހަކަށް އެންމެ ފުރަތަމަ ކޮށްޓަރީކާގެ ބިމުގައި ފައި ބީއްސާލި މީހަކީ ކްރިސްޓަފަރ ކޮލަންބަސްއެވެ. އެއީ މީލާދީން 1502 ވަނަ އަހަރުގައެވެ. ދުނިޔޭގެ އެންމެ ގިނަ ދުވަސްވީ 22 ޑިމޮކްރަސީގެ ތެރޭގައި ހިމެނޭ ލެޓިން އެމެރިކާގެ ހަމަ އެކަނި ޤައުމަކީ ކޮސްޓަރީކާއެވެ. ކޮސްޓަރީކާއިން ވަނީ އެ ޤައުމުގެ ޢަސްކަރިއްޔާ 1949 ވަނަ އަހަރުން ފެށިގެން ދާއިމީ ގޮތަކަށް އުވާލާފައެވެ. ކޮސްޓަރީކާއިން ވަނީ 2021 ގައި ދުނިޔޭގެ ފުރަތަމަ ކާބަން ނިއުޓްރަލް ޤައުމަކަށް ވާނީ އެ ޤައުމުކަމަށް 2007 ގައި އިޢުލާންކޮށްފައެވެ.
ޑެމޮގްރަފިކްސް
ކޮސްޓަރީކާގެ އާބާދީގެ 80% އަކީ ކައުކާސީ ނަސްލުގެ މީހުންނެވެ. 15% އަކީ މެސްޓިޒޯއިންނެވެ. 3% އަކީ ކަޅު މީހުންނެވެ. 1% އަކީ އެމެރިންޑިޔަނުންނެވެ. 1% އަކީ ޗައިނީޒް ނަސްލުގެ މީހުންނެވެ. ކައުކާސީ ނަސްލަށް ބަލާއިރުގައި، މި ނަސްލުގެ ގިނަ މީހުންނަކީ ސްޕޭނު މަތިކޮޅުތަކަށް ނިސްބަތްވާ މީހުންނެވެ. މީގެ އިތުރުން އިޓަލީ، ޖަރުމަނު، އިނގިރޭސި، ޑަޗް، ފަރަންސޭސި، އައިރިޝް، ޕޯޗުގީޒު، ލުބުނާނީ، ޕޮލެންޑު މަތިކޮޅުތަކަށް ނިސްބަތްވާ މީހުން ވެސް ކޮސްޓަރީކާގައި މަދެއް ނޫނެވެ. ކޮސްޓަރީކާގެ އާބާދީގެ އާބާދީގެ 70.5% މީހުންނަކީ ކެތަލިކް ކްރިސްޓިޔަނުންނެވެ.
ސަގާފަތު
ކޮސްޓަރީއަކީ މުއްސަނދި ސަގާފަތެއް އޮތް ޤައުމެކެވެ. މެސޯ އެމެރިކަން ސަގާފަތާއި ދެކުނު އެމެރިކާގެ ސަގާފަތް ބައްދަލުވި ނުގުތާއަކީ ކޮސްޓަރީކާއެވެ. މި ދެ ސަގާފަތުގެ އިތުރުން ސްޕޭނު މީހުންގެ ސަގާފަތް ވަނީ މިއަދުގެ ކޮސްޓަރީކާގެ މަސްހުނި ސަގާފަތް އެކުލެވިގެން ދިއުމުގައި މުހިއްމު ދައުރެއް އަދާކޮށްފައެވެ.
އިޤްތިޞާދު
ހެޕީ ޕްލެނެޓް އިންޑެކްސްގެ އެއްވަނައިގައި އޮތް ކޮސްޓަރީކާއަކީ މުޅި ދުނިޔޭގައި ވެސް އޮތް އެންމެ ފެހި ޤައުމެވެ. އެހެން ނަމަވެސް ކޮސްޓަރީކާގެ އިޤްތިޞާދަކީ އެހައި ފެހި އިޤްތިޞާދެކޭ ބުނެވޭކަށެއް ނެތެވެ. އެ ޤައުމުގެ އިންފްލޭޝަން ރޭޓަކީ ލެޓިން އެމެރިކާއަށް ބަލާއިރުގައި ހަތަރުވަނައަށް އެންމެ މަތީ އިންފްލޭޝަން ރޭޓެވެ. އެ ޤައުމުގެ ޖީ.ޑީ.ޕީ ޕަރކެޕިޓާ އަކީ 10735 ޑޮލަރެވެ.
އަހުމަދު އަފްއާލް
އަހުމަދު އަފްއާލް އަކީ އޭޑީކޭ ހޮސްޕިޓަލްގެ މެނޭޖިންގ ޑިރެކްޓަރ އެވެ. ހިދުމަތްތަކުގެ އަގު ވަޒަން ކޮށް، މިއަހަރު ސަރުކާރުން ވަނީ، ސިއްހީ ދާއިރާ ތަރައްގީކުރުމުގެ ރޮނގުން ހިތްވަރުދިނުމުގެ ގައުމީ އިނާމު ވެސް ދީފައެވެ.
ހޯމަ ދުވަސް
ހޯމަ ދުވަހަކީ އާދިއްތަ ދުވަހާއި އަންގާރަ ދުވަހާ ދެމެދު އަންނަ ދުވަހެވެ. ހޯމަ ދުވަހަކީ ހަފްތާގެ ފުރަތަމަ ނުވަތަ ދެވަނަ ދުވަހެވެ.
ތަންވީ އަޒްމީ
ތަންވީ އަޒްމީ އަކީ އަޚުތަރު-އަޒްމީ ޚާންދާން އަށް ނިސްބަތްވާ ފިލްމީ ތަރިއެކެވެ. އޭނާ ވަނީ ތަފާތު ފިލްމްތަކާއި ޑްރާމާ ތަކުގައި ހަރަކާތްތެރި ވެފައެވެ. ތަންވީ އަޒްމީ އަކީ ޝަބާނާ އަޒްމީ ގެ ބޭބެ ބާބާ އަޒްމީ ގެ އަންހެނުންނެވެ.
ހޯމަ ދުވަސް
ޤިސްމު:ހަފްތާގެ ދުވަސްތައް
ތަންވީ އަޒްމީ
ޤިސްމު:ހިންދީ ފިލްމީ ތަރިން
ހަނީ އިރާނީ
thumb|ހަނީ އިރާނީ ހަނީ އިރާނީ އަކީ ހިންދީ ފިލްމްތަކުގެ ސްކްރިޕްޓް ލިޔުންތެރި އެކެވެ.އަދި ފިލްމީ އެކްޓްރެސް އެއްވެސް މެއެވެ. އޭނާ އަކީ ލަވަ ލިޔުންތެރިޔާ ޖާވިދު އަޚުތަރުގެ ކުރީގެ އަންހެނުންނެވެ. އަދި ޑައިރެކްޓަރ ފަރުހާން އަޚުތަރު އާއި ޒޯޔާ އަޚުތަރުގެ މަންމަ އެވެ.
ހަނީ އިރާނީ ފިލްމީ ދާއިރާއިން ފުރަތަމަ ފެނިގެންދިޔައީ ކުޑަކުއްޖެއްގެ ރޯލުން ހިންދީ ފިލްމް ޗިރާގު ކަހާން ރޯޝްނީ ކަހާން އިންނެވެ. އޭގެ ފަހުން ބޮމްބޭ ޗޯރު އިންނެވެ. ހަނީ އިރާނީ ވަނީ ތަފާތު 7 ފިލްމެއްގައި އެކްޓްރެސްއެއްގެ ގޮތުން ހަރަކާތްތެރިވެ، އެއް ފިލްމް ޑައިރެކްޓްކޮށް، އަދި 15 ހިންދީ ފިލްމްގެ ސްކްރިޕްޓް ލިޔެ ތައްޔާރުކޮށްދީފައެވެ.
ހަނީ އިރާނީ އަކީ ހިންދީ ސްކްރީން ރައިޓަރ އެވެ. ނުވަތަ ސްކްރިޕްޓް ލިޔުންތެރި އެކެވެ. މިއީ ސްކްރިޕްޓް ލިޔުންތެރިޠާ ޖާވިދު އަޚްތަރު ގެ ފުރަތަމަ އަނބިމީހާ އެވެ. އަދި މިއީ އިރެކްޓަރުން ކަމުގައިވާ ފަރުހާން އަޚްތަރު، ޒޯޔާ އަޚްތަރު ގެ މަންމަ އެވެ. ހަނީ އިރާނީ އަކީ ފަރަހް ޚާން ގެ ބޮޑު ދައިތަ އެވެ. އަދި 1950-1960 ގެ އަހަރުތަކުގައި ހިންދީ ފިލްމް ތަކުގައި ކުޑަކުއްޖެއްގެ ރޯލް ކުޅެގެން މަޝްހޫރުވި ޑޭޒީ އިރާނީ ގެ ދައްތައެވެ. ވަރަށް ގިނަ ފިލްމްތަކެއްގައި ނަމަވެސް ހަނީ އިރާނީ ވަނީ ހަރަކާތްތެރި ވެފައެވެ. އެގޮތުން 72 ފިލްމްގައި ހަރަކާތްތެރިވެ، އެތައް ފިލްމަކަށް ސްކްރިޕްޓް ލިޔެދީ އަދި އެއް ފިލްމް ޑައިރެކްޓްކޮށްފައި ވެއެވެ. ޑައިރެކްޓްކޮށްފައިވާ ފިލްމަކީ 2003 ވަނަ އަހަރު ނިކުތް އަރުމާން އެވެ.
ޤިސްމު:ހިންދީ ފިލްމީ ތަރިން